title: Lee Myung-bak

text: Leetä vastaan esitettyjä syytöksiä alettiin tutkia korkeimman oikeuden päätöksellä hänen valintansa jälkeen, mutta ennen virkavalaa 25. helmikuuta 2008. Syyttäjät olivat aiemmin hylänneet syytökset osakekurssien manipuloinnista vuodelta 2001, mutta myöhemmin Internetissä tuli esille videopätkä, jossa Leen väitetään tunnustavan perustaneensa petoksiin syyllistyneen BBK-sijoitustenhallintayhtiön. Oikeus puhdisti Leen syytteistä.


title: Lee Myung-bak

text: Huhtikuussa 2008 Leen hallitus poisti rajoituksen yhdysvaltalaisen naudanlihan tuonnilta, joka oli kielletty vuonna 2003 hullun lehmän taudin vuoksi. Päätöksestä alkoivat Leen vastaiset mielenosoitukset. Mielenosoittajien mielestä Lee taipui Yhdysvaltain painostukseen turvatakseen vapaakauppasopimuksen. Tyytymättömyyttä lisäsi öljyn hinnan noususta vuoden 2008 aikana johtunut polttoaineiden hintojen nousu. Kuudessa kuukaudessa hänen kautensa alusta Leen kannatusluvut tippuivat 20 prosenttiin. Kesäkuussa Lee joutui kamppailemaan asemansa puolesta ja tarjosi pääministerin paikkaa kilpailijalleen konservatiivipuolueessa.


title: Kaisa Hiilelä

text: Amanda Katariina (Kaisa) Hiilelä (sukunimi vuoteen 1936 Hildén) (23. lokakuuta 1891 Lempäälä – 4. huhtikuuta 1977 Tampere) oli Paperityöntekijäin liiton taloudenhoitaja ja pitkäaikainen sosialidemokraattien kansanedustaja.


title: Kaisa Hiilelä

text: Hiilelän vanhemmat olivat muonarenki Johan Kustaa Hildén ja Johanna Paunu. Hän kävi kansakoulun ja työskenteli kotiapulaisena ja sen jälkeen vuosina 1907–1916 Finlaysonin kehräämön kutomotyöläisenä Tampereella. Hiilelä oli Tampereen työväenyhdistyksen rahastonhoitajana 1916–1919 ja toimi osapäiväisenä työntekijänä Paperityöntekijäin liitossa 1919–1920. Vuosina 1920–1946 Hiilelä oli Paperityöntekijäin liiton taloudenhoitaja ja liittotoimikunnan sihteeri.


title: Kaisa Hiilelä

text: Hiilelä oli sosialidemokraattien kansanedustajana vuosina 1930–1958 edustaen Hämeen läänin pohjoista vaalipiiriä. Hän toimi presidentin valitsijamiehenä vuosien 1931, 1950 ja 1956 presidentinvaaleissa ja oli jäsenenä Tampereen kaupunginvaltuustossa. Hiilelä kuului Suomen Pankin tilintarkastajiin ja oli myös Valmet Oy:n tilintarkastajana.


title: 85P/Boethin

text: 85/Boethin on lyhytjaksoinen komeetta, jonka löysi pastori Leo Boethin 4. tammikuuta 1975. Komeetan kiertoaika on 11,20 vuotta ja kirkkaus perihelissä on ollut 12–8 magnitudia.


title: 85P/Boethin

text: Komeetan radan laski ensimmäisenä IAUn "Central Bureau for Astronomical Telegrams"in (CBAT) tutkija Brian Marsden 12. helmikuuta 1975 edellisen kuukauden aikana tehdyistä karkeista havainnoista. Julkaistu rata oli paraabeli, minkä perusteella komeetta ei palaisi takaisin Aurinkokunnan sisäosiin. Havaintojen epätarkkuuden vuoksi Marsden huomautti kuitenkin komeetan olevan mahdollisesti silti lyhytjaksoinen ja julkaisikin kuukautta myöhemmin myöhemmin vaihtoehtoisen, elliptisen radan, jonka kiertoaika oli 12,41 vuotta. Vuonna 1975 komeetan kirkkaus oli 10–11 magnitudin luokkaa.


title: 85P/Boethin

text: Varmuus radan luonteesta saatiin vuodenvaihteessa 1985/1986, jolloin komeetta palasi Auringon lähelle. Kirkkauden oli tällä kertaa ennustettu jäävän 12 magnitudiin, mutta komeetta kirkastuikin odotettua voimakkaammin, ja kirkkaus nousi lopulta tammikuun alussa 8 magnitudin asti. Se kuitenkin himmeni nopeasti, ja viimeinen havainto komeetasta saatiin 1. maaliskuuta 1986.


title: 85P/Boethin

text: Kolmannen kerran 85P/Boethinin odotettiin näyttäytyvän vuonna 1997, jolloin se tarkentuneiden ratalaskelmien mukaan olisi ollut perihelissään 17. huhtikuuta. Yrityksistä huolimatta komeetasta ei onnistuttu saamaan ensimmäistäkään havaintoa.


title: 85P/Boethin

text: Lokakuussa 2006 NASA ilmoitti, että 85P/Boethin tulee olemaan yksi komeettoja tutkimaan lähtevän Deep Impact -luotaimen kohteista. Suunnitellusta ohilennosta kuitenkin luovuttiin marraskuun 2007 alussa, sillä komeetta Boethinistä ei ollut edelleenkään saatu havaintoja. Luotaimen uudeksi kohteeksi valittiin varasijalla ollut komeetta 103P/Hartley 2.


title: 85P/Boethin

text: On mahdollista, että 85P/Boethin on vuoden 1986 jälkeen hajonnut pienemmiksi kappaleiksi, jotka kooltaan jäävät alle havaintojen vaatiman rajan. Tämä on kuitenkin epätodennäköistä, sillä näin täydellisen hajoamisen tiedetään tapahtuneen vain kerran (komeetta LINEAR S4). Luultavampaa on, että komeetta on hajonnut muutamaan osaan (kuten 73P/Schwassmann-Wachmann 3), jotka ovat jääneet huomattavasti jälkeen siitä, missä ehjän komeetan pitäisi olla. Toinen mahdollisuus on, että komeetan rata tunnetaan liian huonosti. Komeetta Boethin on havaittu Aurinkokunnan sisäosissa vain kahdesti, eivätkä näillä kerroilla tehdyt havainnot ehkä ole olleet riittävän tarkkoja mahdollistaakseen radanmäärityksen sellaisella tarkkuudella, että komeetta ennusteen pohjalta onnistuttaisiin havaitsemaan.


title: Sotavaunu

text: Sotavaunu oli muinainen asejärjestelmä. Se koostuu kulkuneuvosta, vaunusta, jota veti yleensä kaksi hevosta, ja miehistöstä. Sotavaunuja käytettiin sodankäyntiin pronssi- ja rautakaudella. Ratsuväen yleistymisen jälkeen sotavaunut poistuivat käytöstä. Tämän jälkeen niitä käytettiin matkustamiseen, kulkueissa ja kilpailuissa, vaikka sotilaallisesti ne olikin jo syrjäytetty.


title: Sotavaunu

text: Sotavaunujen kehittämiseen vaikutti puolapyörä, jonka ansiosta pystyttiin valmistamaan kevyitä vaunuja hevosten vedettäviksi. Hevosista kuitenkin jalostettiin jatkossa suurempia ja vahvempia, minkä seurauksena ratsuväki korvasi sotavaunut armeijoissa.


title: Sotavaunu

text: Varhaisimmat puolapyörillä varustetut sotavaunut ovat noin vuodelta 2000 eaa. Niiden käyttö oli huipussaan noin vuonna 1300 eaa., jolloin käytiin Kadeshin taistelu. Sotavaunujen sotilaallinen merkitys loppui viimeisenä Intiassa 700-luvulla jaa., mutta ne olivat käytössä muualla sodankäynnin ulkopuolella. Esimimerkiksi kilpa-ajot olivat suosittuja Konstantinopolissa 500-luvulle saakka.


title: Sotavaunu

text: Pyörän keksiminen muutti pronssiajan sodankäyntiä voimakkaimmin. Mesopotamiassa kehitettiin ensimmäiset sotavaunut: niissä oli kahdesta tai useammasta lankusta tehdyt umpipyörät ja niitä vetivät onagerit. 3500 eaa. paikkeilta lähtien tällaiset sotavaunut olivat tavallinen asejärjestelmä lähi-Idässä. Ensimmäisissä sotavaunuissa oli pyöriä kahdesta neljään ja niitä veti neljä onageria. Vaunun miehistönä oli ajaja ja sotilas, joka oli aseistettu keihäin ja heittokeihäin. Taistelussa vaunulla rynnäköitiin vihollista kohti tavoitteena aiheuttaa pakokauhua. Keskipitkältä matkalta käytettiin heittokeihäitä, ja läheltä keihäitä. Tällaiset raskaat hitaat onagerien vetämät vaunut eivät olleet erityisen ketteriä ja niillä oli mentävä lähelle vihollista, jotta asevaikutus oli tehokasta.


title: Sotavaunu

text: Sumerissa oli käytössä raskas, isompi ja hitaampi sotavaunu. Siinä oli neljä pyörää ja miehistönä neljä miestä. Ajaja, soturi ja kaksi kilvenkantajaa. Soturi oli aseistettu keihäillä ja heittokeihäillä.


title: Sotavaunu

text: sotavaunuja käytettiin laajasti mesopotamiassa 3000-2500 eaa. Kevyempi, liikkuvampi kaksi pyöräinen, kahden miehen vaunu ilmestyi vasta vuosisatojen kehityksen jälkeen.


title: Sotavaunu

text: Myöhemmin, vuosien 2000–1500 eaa. syntyi paljon tehokkaampi kevyt vaunu: kaksi puolapyörää ja taka-akseli, miehistönä kaksi miestä ja vetoeläiminä hevoset. Kun tällaiset vaunut yhdistettiin yhdistelmäjouseen alkoi sodankäynnin vallankumous ja kyseinen uusi asejärjestelmä levisi nopeasti laajalle alueelle.


title: MS Roslin

text: MS Roslin oli saksalainen pirtulaiva, joka ajoi karille Kokkolan lähellä lokakuussa vuosien 1930–1932 välillä.


title: MS Roslin

text: Roslin oli kolmella moottorilla varustettu entinen Saksan laivaston alus, jossa oli teräsrunko ja tammipuinen vuoraus. Kolmekymmentä metriä pitkä kapearunkoinen alus oli hyvin nopea ja sopi siksi pirtun salakuljetukseen. Alus oli matkalla Virosta Kemiin, ja se jätti matkan varrella pirtulastia eri paikkoihin Suomen rannikolla. Laivassa oli 20 hengen virolainen miehistö ja kaksi päällikköä, joista toinen, virolainen, kulki maitse sopimassa pirtulastien luovutuksista ja toinen, saksalainen, oli itse aluksella. Laivalla arvellaan olleen sen lähtiessä matkaan Virosta noin 250 000 litran pirtulasti.


title: MS Roslin

text: Roslin ajoi Kokkolan seudulla kovassa pohjoistuulessa Krunnin edustalla oleviin Kuolemankiviin ja sai vuodon ollessaan parhaillaan valmistelemassa pirtuerän luovutusta kuljetettavaksi maihin paikallisten kalastajien veneellä. Vuoto pysyi kuitenkin pumppujen avulla hallinnassa ja laiva päätettiin ohjata läheisen Päiväniemen Kuolinlahteen. Muutaman sadan metrin päässä rannasta se ajoi kuitenkin vedenalaiseen kiveen kapealla väylällä ja sai uuden, pahan vuodon. Laivan miehistö päätti hylätä aluksen, mutta ennen lähtöään he hakkasivat lisää reikiä aluksen pohjaan ja sytyttivät hylyn palamaan.


title: MS Roslin

text: Hylkyyn oli jäänyt 30 000 litraa pirtua kymmenen litran peltikanistereissa ja parin seuraavan päivän aikana lähiseudun asukkaat keräsivät tätä lastia ja piilottivat sitä eri paikkoihin. Poliisi sai kuitenkin vihiä asiasta ja pidätti osan lastin piilotukseen osallistuneista, jotka kuulusteluissa paljastivat kanistereiden piilopaikat. Lisäksi poliisi haltuun jäi palaneeseen hylkyyn vielä jäänyt pirtu.


title: MS Roslin

text: Roslinin virolainen miehistö nousi Helsingissä laivaan, joka ajoi Suomenlahdella sodanaikaiseen miinaan ja upposi vieden virolaiset mukanaan. Laivan saksalainen kapteeni pelastui, koska hän ei ollut lähtenyt samassa laivassa.


title: MS Roslin

text: Kokkolan sukelluskerhon urheilusukeltajat löysivät Roslinin hylyn toukokuussa 1970. Hylystä on nostettu jonkin verran esineistöä, muun muassa pari kansiluukkua.


title: Luke Simpkin

text: Luke Simpkin (s. 5. toukokuuta 1979 Derby, Englanti) on uransa lopettanut brittiläinen raskaansarjan nyrkkeilijä.


title: Luke Simpkin

text: Simpkin on oikeakätinen, eli nyrkkeilytermein Orthodox, ja hän on 1,88 metriä pitkä.


title: Luke Simpkin

text: Simpkin aloitti paidattomana nyrkkeilyn vuonna 1998. Ensimmäisessä ottelussaan hän kohtasi debyyttiotteluaan tekevän Simon Taylorin. Heti seuraavassa ottelussaan hän joutui Crish P. Bacona, jonka ura oli tuolloin lukemissa 6–0, vastaan. Simpkin osoitti kuitenkin olevansa taistelija, eikä antanut helpolla periksi. Hän joutui kuitenkin nöyrtymään häviten ottelun lopulta pistein.


title: Luke Simpkin

text: Seuraavassa ottelussaan Simpkin palasi voittojen tielle. Yksipuolinen ottelu Jason Flisheriä vastaan päättyi Simpkinin voittoon 5. erän jälkeen.


title: Luke Simpkin

text: Luken ura on tällä hetkellä lukemissa 11 (8 KO) 31 (9 KO) 3 = 45.


title: Luke Simpkin

text: Simpkin on otellut Prizefighterissä.


title: Amatööri

text: Amatööri tarkoittaa yleisterminä jonkin "harrastajaa" tai "harrastelijaa" erotukseksi ammattilaisesta. Urheilussa palkka erottaa ammattilaisen amatööristä. Sanana "amatööri" perustuu latinan verbiin "amare", rakastaa. Tästä johdettu "amator", kirjaimellisesti "rakastaja", viittaa siihen, että amatööri voi suhtautua intohimoisesti (ammattilaista intohimoisemmin) kiinnostuksensa kohteeseen, harrastukseen. Arkikielessä tunnettuja käsitteitä ovat esim. radioamatööri, amatöörinäyttelijä, amatööriurheilija, harrastajamaalari ja amatöörielokuva.


title: Amatööri

text: Suomenkielinen sana "harrastaja" (eli sellainen joka suhtautuu kohteeseen "hartaasti", rakastaen) vastaa sanaa amator; "harrastelija"-sanassa puolestaan on vähättelevä vivahde.


title: Amatööri

text: Amatööri -sanan suomenkieliseksi vastineeksi on ehdotettu mm. "harturi".


title: Amatööri

text: Lähes kaikissa kilpaurheilulajeissa on eri sarjat amatööreille ja ammattilaisille. Palkan lisäksi joissakin kilpaurheilulajeissa amatöörit erottaa ammattilaisista ulkoisten piirteiden avulla. Esimerkiksi nyrkkeilyssä amatöörit ottelevat paidat päällä kun vastaavasti ammattilaiset ottelevat paidatta. Joukkuepeleissä amatöörisarjoja kutsutaan "puulaakisarjoiksi" (nimitys viittaa joukkueiden historialliseen muodostumiseen saman yhtiön (ruotsin "bolag") väestä). Kilpapurjehduksen arvokilpailuissa jaetaan omat palkinnot myös amatööreille.


title: Amatööri

text: Urheilukilpailujen historiassa Olympialaisiin ovat saaneet osallistua vain amatööriurheilijat, mutta nykyään amatöörejä ja ammattilaisia on hyvin vaikea erottaa toisistaan ja vuodesta 1988 sääntö poistettiin. Kansainvälinen olympiakomitea esti Paavo Nurmen osallistumisen vuoden 1932 Olympialaisiin julistamalla Nurmen ammattilaiseksi.


title: Darth Revan

text: Darth Revan on kuvitteellinen henkilö "" -pelissä. Hän oli voimakas sith-lordi ja Darth Malakin mestari ja hän melkein valtasi Vanhan Tasavallan.


title: Darth Revan

text: Revanin syntyperää ei tiedetä, mutta monien tarinoiden mukaan hän syntyi galaksin Ulkoreunalla. Hänellä oli vanhemmat, mutta heistäkään ei ole tietoa. Kun jedit ensimmäisen kerran löysivät hänet, he huomasivat että hän oli erittäin vahva Voimassa ja ottivat hänet koulutukseen. Esikoulutuksen jälkeen padawanina hänen mestarinaan toimi jedimestari Kreia(josta myöhemmin tuli sith-lordi Darth Traya). Myöhemmin hänellä oli muitakin mestareita, mutta Kreia oli hänelle kaikkein tärkein. Dantooinessa hän tapasi Malakin ja heistä tuli hyvät ystävät.


title: Darth Revan

text: Vaikka Revan olikin vahva Voimassa, hän oli kuitenkin päättäväinen ja ylpeä. Nämä kaksi ominaisuutta vaikuttivat suuresti siihen, kun Mandaloriaanit alkoivat tehdä tuhojaan Ulkoreunalla ja Mandaloriaanisodat alkoivat. Kun Tasavalta oli joutunut pulaan sodassa, se pyysi Jedineuvostoa apuun. Jedit eivät kuitenkaan reagoineet saman tien vaan pyysivät aikaa selvittääkseen Mandaloriaani-uhan suuruuden. Revan ja Malak sen sijaan pettivät jedineuvoston ja alkoivat hankkia muita jedejä puolellensa sotaan. Kerrotaan, että tuona hetkenä Voiman Pimeä Puoli kutsui Revania. Saatuaan kaikki mahdolliset jedit mukaansa, Revan ja Malak lähtivät sotaan. Ennen Revanin mukaantuloa Mandaloriaanit sotivat lähes ilman minkäänlaista vastarintaa, mutta he pian huomasivat Revanin mahtavuuden taistelukentällä. Revan oli suoranainen mestaritaktikko sodankäynnin suhteen. Kun viimeinen taistelu Malachor V- planeetalla päättyi, Revan, Malak ja heidän mukanaan olleet joukot häipyivät tunnetusta galaksista. Heistä ei kuultu mitään mitään pariin vuoteen.


title: Darth Revan

text: Kun Revan ja Malak olivat häipyneet, Voiman Pimeä Puoli alkoi kutsua heitä toden teolla. Malachor V oli toiminut ikään kuin ensiaskeleena kaikelle. Kukaan ei tiennyt, että Voiman Pimeä Puoli ja sith-opetukset virtasivat siellä erittäin vahvana. Malachor V johdatti Revanin myös Korribaniin, mahdolliseen sithien synnyinmaailmaan. Näin hän alkoi oppia itse sithien oppeja ja tekniikoita. Revanin vaikutus muihin älyllisiin olioihin johtajana oli niin vahva, että hän pystyi pystyi helposti käännyttämään kenet tahansa jedin Pimeälle Puolelle ja koska hän oli erittäin vahva Sith, kykeni hän tappamaan kaikki, jotka eivät kääntyneet hänen puolelleen. Tämän avulla hän sai valtavasti kannattajia. Myöhemmin Dantooinesta Revan ja Malak löysivät yli 30000 vuotta vanhan tähtikartan, joka johti Tähtitakomo(Star Forge) -nimiselle avaruusasemalle. Revan ajatteli, että tuolla hän voisi raivata Tasavallan tieltään. Hän löysikin sen ja myös nimitti itsensä sith-lordiksi. Tähtitakomon avulla Revan kykeni rakentamaan laivaston ennätysvauhtia, sillä se kykeni rakentamaan lähes mitä tahansa Voimasta. Revan ei kuitenkaan aikonut käyttää sitä muuhun kuin Tasavallan tuhoamiseen, koska hän tiesi että se johtaisi aikanaan hänen ja hänen Sith- armeijansa tuhoon. Pian Revan hyökkäsikin Tasavallan kimppuun.


title: Darth Revan

text: Jo alusta asti näytti siltä, että mikään ei voisi pysäyttää Revanin sith-armeijaa. Jedeillä oli kuitenkin salainen ase, jolla he kykenivät pitämään sithit erossa täydellisestä voitosta. Tämä ase oli jediritari Bastila Shanin Taistelumeditaatio-kyky. Tämän avulla jedit asettivat Revanille ja Malakille ansan, tavoitteena kaapata Revan. Suunnitelma onnistui, muttei ihan toivotulla tavalla. Kun jedit tunkeutuivat Revanin lippulaivaan, ja löysivät Revanin, Malak petti mestarinsa ja käski ampua Revanin aluksen komentosillalle. Siellä Revan ja jedit kamppailivat, kunnes tärähti. Revan vahingoittui vakavasti ja olisi kuollut, mutta Bastila, joka oli jedien mukana, onnistui pitämään hänet elossa Voiman avulla. Tehdessään tämän hän myös loi yhteyden Revaniin Voiman kautta. Jedit onnistuivat pääsemään karkuun Revan mukana ennen kuin Revanin lippulaiva räjähti. Tämän jälkeen Malak nimitti itsensä sith-lordi Darth Malakiksi.


title: Darth Revan

text: Kun Bastila oli pelastanut Revanin, hän toi tämän Jedineuvostolle. Neuvosto ohjelmoi Revanin mielen uudelleen siten, että hän olisi sotilas Bastilan komennossa, sillä Bastila kykeni lukemaan Revanin mielestä tietoja, joita Tasavalta tarvitsi. Mutta uusi sota oli syttynyt ja Malak oli jo tehnyt pahaa tuhoa Tasavallalle. Bastilan komentama tasavaltalais-laivasto yritti vapauttaa Taris-nimisen maailman, mutta Malakin Sith-armeija yllätti Tasavallan, ja Bastila pakeni Tarikselle. Revan oli myös tasavaltalaisten mukana, mutta hän ei kyennyt muistamaan menneisyydestään kuin muutamia välähdyksiä. Revan onnistui pääsemään Tarikselle Carth Onasi- nimisen miehen kanssa. He ryhtyivät etsimään Bastilaa ja monen mutkan kautta löysivätkin hänet. Tätä ennen he olivat saaneet mukaansa myös nuoren twi'lek-tyttö Mission Vaon ja hänen ystävänsä wookie Zaalbarin, joka vannoi Revanille elämänvelan. Kun Bastila oli löytynyt, Canderous Ordo-niminen palkkionmetsästäjä tarjosi Revanille tilaisuutta paeta Tarikselta, jonka hän otti vastaan. He ryöstivät Ebon Hawk-rahtialuksen ja pakenivat Tarikselta juuri sillä hetkellä, kun Malak oli aloittanut massiivisen pommituksen planeetalle, tuhoten sen lähes täysin. Revan ja kumppanit tulivat Dantooineen, jossa Revanille kerrottiin hänen olevan vahva Voimassa ja hänet koulutettiin jediksi uudestaan. Samalla he antoivat myös Revanille ja Bastilalle tehtävän etsiä Tähtitakomo löytämällä viisi tähtikarttaa. Kun he olivat löytäneet neljä karttaa, he joutuivat Malakin vangeiksi ja Malak paljasti Revanille totuuden: hän oli entinen Sithin Musta Lordi ja Malakin entinen mestari. Revan ei aluksi uskonut, mutta Bastila vakuutti tarinan todeksi. Malak vähällä tappoi heidät, mutta Bastila uhrasi itsensä, jotta Revan ja muut pääsisivät pakoon. Päästyään pakoon he etsivät viimeisen tähtikartan ja lähtivät Tähtitakomolle tuhoamaan sitä ja pelastamaan Bastilaa. He kuitenkin joutuivat laskeutumaan nimettömälle planeetalle, koska Tähtitakomon puolustusmekanismit vaurioittivat Ebon Hawkia pahasti. Planeetalla heidän piti päästä muinaiseen temppeliin, jotta he voisivat sitten päästä Tähtitakomolle. Temppelissä Revan kohtasi Pimeälle Puolelle kääntyneen Bastilan, joka ensin yritti tappaa Revanin, mutta huomatessaan Revanin voiman hän yritti käännyttää Revanin takaisin Pimeälle Puolelle.


title: Darth Revan

text: Valoisa puoli


title: Darth Revan

text: Bastilan painotuksesta huolimatta Revan hylkäsi pimeän puolen. Bastila pettyi Revaniin ja pakeni Tähtitakomolle. Revaniin iski syyllisyydentunto Bastilan takia, mutta ystäviensä avustuksella hän selvisi siitä. Revan ja kumppanit lähtivät Tähtitakomolle pysäyttämään Bastilan ennen kuin sithit tuhoaisivat tasavallan laivaston, jonka Carth oli kutsunut tuhoamaan Tähtitakomoa. Kun Malak tajusi Revanin olevan Tähtitakomolla, hän järjesti Revanille ansan ja samalla käski Bastilaa tappamaan Revanin. Revan ja Bastila kohtasivatkin Tähtitakomon komentokeskuksessa. Vaikka Bastilalla olikin taistelussa etuna Tähtitakomon pimeä voima, hän kuitenkin hävisi, sillä hän oli vain heikentynyt kääntyessään pimeälle puolelle. Hän pyysi Revania tappamaan hänet, mutta Revan tiesi, että hänessä oli vielä hyvää ja onnistui käännyttämään hänet takaisin valoisalle puolelle. Sitten Revanin piti voittaa hänen entinen oppilaansa Malak. Selvittyään Malakin asettamasta ansasta, Revan ja Malak aloittivat taistelun, joka määritti galaksin kohtalon. Malak oli koko ajan varma voitostaan, mutta hän oli väärässä ja Revan voitti hänet. Ennen kuolemaansa hän vielä kysyi Revanilta, mitä olisi tapahtunut, jos jedit olisivatkin kaapanneet hänet eikä Revania. Revan vastasi, että hän ei ollut mitenkään vastuussa siitä, mitä Malakille tapahtui. Kun Malak oli kuollut ja Tähtitakomo tuhottu, Revan pysyi tasavallassa noin vuoden, mutta sitten hän alkoi muistaa jotain kamalaa, jota hän oli tehnyt Mandaloori- sotien aikana. Hänen oli pakko lähteä tekemään siitä loppu. Hänen ystävänsä olisivat tahtoneet tulla mukaan, mutta Revan ei voinut ottaa heitä, sillä he asettaisivat itsensä vain vaaraan. Revanin lähdettyä kukaan ei kuullut hänestä enää mitään.


title: Darth Revan

text: Pimeä puoli


title: Darth Revan

text: Bastilan painostus oli tarpeeksi Darth Revanin uudelleensyntymiselle. Revan ja Bastila tappoivat Revanin mukana olleet jedit ja samalla ottivat Ebon Hawkin ja Revan nimitti Bastilan oppilaakseen. Kun Carth näki, mitä Revanille oli tapahtunut, hän pakeni. Samalla Revan tappoi myös Mission Vaon ja Zaalbarin. Jäljelle jääneet liittyivät Revaniin ja he lähtivät tähtitakomolle tappamaan Malakia jotta Revan voisi jälleen ottaa paikkansa Sithien Mustana Lordina. Malakin monet metkut takomolla eivät riittäneet pysäyttämään heitä. Kun Tasavallan laivasto alkoi uhata Tähtitakomoa, Bastila joutui käyttämään taistelumeditaatiotaan kääntääkseen taistelun sithien eduksi. Tasavallan laivasto kärsi pahoja tuhoja tämän takia. Revan ja Malak kohtasivat katselutasanteella ja näin kaksi sithvaltiasta kamppailivat sithien johtajuudesta. Revan oli kuitenkin vahvempi ja voitti. Malak ei voinut kiistää sitä totuutta sanoessaan viimeiset sanansa. Näin Revan sai takaisin sen, mikä oli hänen alun perin. Tämän jälkeen hän ja Bastila lähtivät Korribaniin yhdistämään sithejä vielä kerran. Mutta siellä ollessaan Revanin kadonneet muistot palasivat ja hän joutui lähtemään yksin ottamaan selvää asiasta tarkemmin. Kun hän lähti sithit ajautuivat sisällissotaan, joka tuhosi sithit lähes kokonaan. Ja Revanistakaan ei kuultu enää mitään.


title: John W. Bricker

text: John W. Bricker (6. syyskuuta 1893 Mount Sterling, Ohio – 22. maaliskuuta 1986 Columbus, Ohio) oli yhdysvaltalainen republikaanipoliitikko ja lakimies.


title: John W. Bricker

text: Bricker toimi Ohion osavaltion apulaisoikeusministerinä 1923–1927 ja oikeusministerinä 1933–1937. Hänet valittiin kolmesti Ohion kuvernööriksi vuosina 1939–1945. Hän oli republikaaniehdokas Thomas Deweyn varapresidenttiehdokas vuoden 1944 presidentinvaaleissa, jossa Dewey ei kuitenkaan voittanut. Vuosina 1947–1959 Bricker toimi Yhdysvaltain senaatin jäsenenä.


title: Laila Järvinen

text: Laila Emilia Järvinen (o.s. Pesonen, 17. helmikuuta 1895 Viipuri – 28. joulukuuta 1969 Helsinki) oli kääntäjä ja kuvataiteilija, joka muistetaan etenkin Tove Janssonin ja Astrid Lindgrenin kirjojen suomentajana.


title: Laila Järvinen

text: Järvisen vanhemmat olivat viipurilainen tukkukauppias Pekka Pesonen ja Emilia Pesonen (o.s. Mölsä). Hän kirjoitti ylioppilaaksi 1915 ja opiskeli sen jälkeen Taideteollisessa Keskuskoulussa 1915–1918 sekä Suomen Taideyhdistyksen piirustuskoulussa 1919. Hän oli koulutukseltaan piirustuksenopettaja, muttei koskaan harjoittanut tätä ammattia. Järvisen aviomies oli varatuomari Kauno Järvinen, ja pariskunnalla oli kolme lasta.


title: Laila Järvinen

text: Järvisen ensimmäinen suomennos oli saksalaisen Artur W. Justin matkakirja "Siperiaan – vapaaehtoisesti" vuonna 1932. Just oli tutustunut Järviseen Moskovassa, jossa tämä asui perheineen jonkin aikaa miehensä työn vuoksi, ja ehdottanut, että tämä kääntäisi kirjan ja etsisi sille suomalaisen kustantajan. Kustantajaksi valikoitui WSOY, joka alkoi nopeasti tilata Järviseltä lisää käännöksiä. Järvisen suomentajan ura kesti 36 vuoden ja 77 käännöksen ajan. Tunnetuimmaksi hän tuli Tove Janssonin ja Astrid Lindgrenin teosten suomentajana: Janssonilta hän suomensi kahta lukuun ottamatta kaikki muumikirjat, Lindgreniltä muun muassa Peppi Pitkätossu -sarjan ja Melukylän lapset -sarjan. Lisäksi hän suomensi englantilaisia lasten- ja nuortenkirjallisuuden klassikkoja, kuten Enid Blytonin Seikkailu-sarjan sekä Eve Garnettin "Kulmakujan perheen". Hänen viimeiseksi käännöstyökseen jäi osallistuminen "Tuhannen ja yhden yön tarinat" -teossarjan suomentamiseen 1968.


title: Laila Järvinen

text: Suomentajan työnsä ohessa Järvinen loi uraa taidemaalarina. Hän osallistui ensimmäiseen taidenäyttelyynsä 1928 ja osallistui viipurilaisten taiteilijoiden yhteisnäyttelyyn Tukholmassa 1948. Hän myös täydensi taideopintojaan kahdella opintomatkalla Pariisiin vuosina 1928 ja 1951. Järvisen huomattavimmat taideteokset ovat kolme alttaritaulua, jotka hän maalasi Äyräpään, Saaren ja Paavolan kirkkoihin. Näistä jäljellä ovat vain kaksi jälkimmäistä, sillä Äyräpään kirkko tuhoutui Talvisodassa.


title: With His Hot and Blue Guitar

text: Johnny Cash with His Hot and Blue Guitar on countrymuusikko Johnny Cashin esikoisalbumi, joka julkaistiin 11. elokuuta 1957. Se sisältää muun muassa hänen menestyssinglensä ”I Walk the Line”, ”Cry Cry Cry”, ”So Doggone Lonesome” ja ”Folsom Prison Blues”. Albumin tuotti Sam Phillips ja sen julkaisi Sun Records.


title: With His Hot and Blue Guitar

text: Albumista julkaistiin uusi versio 23. heinäkuuta 2002. Uusintapainoksessa on viisi ylimääräistä kappaletta, joista kolme oli albumin alkuperäisten kappaleiden erilaisia versioita.


title: Abel Ikonen

text: Abel Johan Ikonen (12. elokuuta 1887 Mikkelin maalaiskunta – 28. helmikuuta 1947 Mikkelin maalaiskunta) oli suomalainen jääkärivänrikki. Hänen vanhempansa olivat puuseppä Abel Ikonen ja Edla Fredfors.


title: Abel Ikonen

text: Ennen jääkäriuraa Abel Ikonen kävi kansakoulun ja käsityöläiskoulun sekä opiskeli kirjaltajaksi. Hän suoritti Haminan taistelukoulun sisällissodan jälkeen vuonna 1918.


title: Abel Ikonen

text: Ikonen toimi kirjaltajana Mikkelissä ja noin neljä vuotta Itävallassa kunnes lähti matkaan marraskuussa 1915 laivalla Kotkan satamasta, määränpäänään Saksan Sassnitz.


title: Abel Ikonen

text: Sieltä hän jatkoi matkaansa Libauhun ja liittyi 19. marraskuuta 1915 vapaaehtoisena Saksan armeijan jääkäripataljoona 27:n 1. komppaniaan, josta hänet siirrettiin 15. marraskuuta pataljoonan 2. konekiväärikomppaniaan. Ikonen osallistui ensimmäisen maailmansodan taisteluihin itärintamalla Latviassa Misse-joella, Riianlahdella, Dumbessa ja Aa-joella. Libauhun palattuaan Ikonen suoritti lääkintäaliupseerikurssin vuonna 1917.


title: Abel Ikonen

text: Abel Ikonen saapui jääkärien pääjoukon mukana 25. helmikuuta 1918 Valkoiseen Suomeen, Vaasaan vääpeliksi ylennettynä. Suomen sisällissodassa hän toimi lääkintävääpelinä 2. Jääkärirykmentin 4. jääkäripataljoonassa ja osallistui taisteluun Tampereesta, missä hän haavoittui lievästi jalkaan 3. huhtikuuta 1918. Sodan loppuajan hän vietti Vaasan sotasairaalassa ja toipilaana.


title: Abel Ikonen

text: Sisällissodan jälkeen Ikonen palveli lääkintävääpelinä edelleen 2. Jääkärirykmentissä, jonka nimi muuttui Porin jalkaväkirykmentti n:o 2:ksi, josta hänet siirrettiin 16. lokakuuta 1918 samanlaiseen toimeen Sortavalan rajavartioryhmän I pataljoonaan ja edelleen 2. huhtikuuta 1919 Terijoen rajavartiopataljoonaan sekä 15. maaliskuuta 1920 Käkisalmen läänin rykmenttiin. Hänet siirrettiin 21. huhtikuuta 1921 I Polkupyöräpataljoonaan, jonka nimi muutettiin myöhemmin Jääkäripataljoona 1:ksi. Abel Ikonen toimi lipunkantajana Helsingissä järjestetyssä Polkupyöräpataljoona 1:n lippujuhlassa 16. toukokuuta 1923, missä pataljoonan lippu vihittiin käyttöön. Juhlassa lippu-upseereina toimivat luutnantit A. Vanonen ja V. Hietala.


title: Abel Ikonen

text: Talvisotaan Abel Ikonen osallistui lähettiupseerina Kannaksen Armeijakunnan esikunnassa. Välirauhan aikana hän toimi samassa tehtävässä Maavoimien esikunnassa, josta hänet siirrettiin Toimituskomppaniaan ja edelleen Jääkäripataljoona 1:een. Hieman myöhemmin hänet siirrettiin 2. Prikaatin II Patteristoon sekä edelleen Ratsuväkiprikaatin esikuntaan. Jatkosodan sytyttyä hän palveli edelleen Ratsuväkiprikaatissa, kunnes hänet siirrettiin toimistoupseeriksi 20:een Sotilassairaalaan, jonka jälkeen hän toimikin sodan aikana useissa sotilassairaaloissa ja koulutuskeskuksissa toimistoupseerina, kunnes vuonna 1944 hänet siirrettiin Suur-Saimaan suojeluskuntapiirin hänen palveluskelpoisuutensa laskun takia. Armeijan vakinaisesta palveluksesta hän erosi 31. heinäkuuta 1944. Abel Ikonen kuoli Mikkelin maalaiskunnassa Kyyhkylän hoitokodissa ja haudattiin Vapaussodan invalidien veljeshautaan Mikkelin maaseurakunnan, Rouhialan hautausmaalle.


title: Frances Sternhagen

text: Frances Hussey Sternhagen (s. 13. tammikuuta 1930) on yhdysvaltalainen näyttelijä, joka on luonut pitkän uran näytelmissä, televisiossa ja elokuvissa.


title: Frances Sternhagen

text: Sternhagenille on myönnetty kaksi Tony-palkintoa.


title: Frances Sternhagen

text: Sternhagen syntyi Washingtonin kaupungissa. Hän sai miehensä Thomas Carlinin (k. 1991) kanssa kuusi lasta.


title: Steven Bauer

text: Esteban Ernesto Echevarria eli Steven Bauer (s. 2. joulukuuta 1956) on näyttelijä. Hän syntyi Havannassa, Kuubassa, mutta perhe pakeni Yhdysvaltoihin 4. heinäkuuta 1960 ja asettui Miamiin, Floridaan.


title: Steven Bauer

text: Bauer esiintyi 1970-luvun viimeisinä vuosina sarjassa "¿Qué Pasa, USA?". Hänet on nähty myös lukuisissa menestyselokuvissa, kuten "Scarface – arpinaamassa" (1983). Hän on ollut ehdolla Golden Globe -palkinnon saajaksi vuosina 1984 ja 1991.


title: Steven Bauer

text: Bauerin ensimmäinen puoliso oli näyttelijä Melanie Griffith, jonka kanssa hän oli naimisissa vuosina 1982–1987.


title: Konstantinopolin piiritys (717)

text: Konstantinopolin piiritys vuonna 717 oli umaijajidien yritys valloittaa Bysantin pääkaupunki Konstantinopoli. Bysanttilaiset käyttivät onnistuneesti hyväkseen kreikkalaista tulta. Arabiarmeijat olivat yrittäneet Konstantinopolin valtausta ensimmäisen kerran vuosina 674–678.


title: Tietokoneasentaja

text: Tietokoneasentaja on sähköalan ammattitutkinto, jonka suorittanut hallitsee IT-laitteistot, verkot ja ympäristöt kokonaisvaltaisesti. Tutkintoon kuuluu pakollisena Tukesin STM-3, tietokonetekniikka ja tietoliikenne/lähiverkkojen kaapelointi, valinnaisiin osiin kuuluvat muun muassa lähiverkon työasemajärjestelmät/palvelimet sekä reititinverkot ja niiden liittäminen julkisiin verkkoihin.


title: Tietokoneasentaja

text: Tutkinnon suorittamiseksi tulee olla aiempi sähköalan perustutkinto tai usean vuoden aiempi työkokemus alalta. Nykyisin tutkintoon kuuluu myös useita sertifiointeja, muun muassa Microsoftin MCP ja F-Securen erilaiset asiantuntijasertifioinnit.


title: Paul Mazursky

text: Paul Mazursky (25. huhtikuuta 1930 – 30. kesäkuuta 2014 Los Angeles) oli yhdysvaltalainen elokuvaohjaaja, elokuvakäsikirjoittaja ja näyttelijä.


title: Paul Mazursky

text: Mazursky syntyi New Yorkin Brooklynissä ja valmistui Brooklyn Collegesta vuonna 1951. Hänen isovanhempansa olivat juutalaisia maahanmuuttajia Ukrainasta.


title: Paul Mazursky

text: Mazurskyn pitkä ura sai alkunsa esiintymisestä Stanley Kubrickin elokuvassa "Fear and Desire" (1953). Hän teki myös televisiotyötä ja oli viidesti ehdolla Oscar-palkinnon saajaksi.


title: Paul Mazursky

text: "The New York Timesin" kriitikot valitsivat vuonna 2004 peräti kolme Mazurskyn elokuvaa maailman kaikkien aikojen tuhannen parhaan joukkoon: "Bob & Carol & Ted & Alice (1969), Harry ja Tonto" (1974) sekä "Vihassa ja rakkaudessa" (1989).


title: Toivo Tarjanne

text: Toivo Tarjanne (8. helmikuuta 1893 Helsinki – 23. elokuuta 1988) oli suomalainen juristi, joka toimi oikeuskanslerina ja korkeimman oikeuden presidenttinä.


title: Toivo Tarjanne

text: Tarjanteen vanhemmat olivat arkkitehti Onni Tarjanne ja Margareta Josefiina "Iina" Veijola (8. lokakuuta 1865 Ii – 14. tammikuuta 1942 Helsinki). Tarjanne pääsi ylioppilaaksi 1912 ja valmistui filosofian kandidaatiksi 1914 ja mol. oik. kandidaatiksi 1921. Hän oli esittelijänä KHO:ssa 1930–1931, kauppa- ja teollisuusministeriön nuorempana hallitussihteerinä 1931–1932 ja vanhempana oikeuskanslerin sihteerinä 1932 sekä hoiti apulaisoikeuskanslerin ja oikeuskanslerin virkoja 1937–1941.


title: Toivo Tarjanne

text: Tarjanne toimi Vaasan läänin maaherrana 1943–1944 ja oli syyttäjänä sotasyyllisyysoikeudenkäynnissä 1945–1946. Hän oli oikeuskanslerina 1944–1950 ja sen jälkeen korkeimman oikeuden presidenttinä 1950–1963. Tarjanne nimitettiin 22. lokakuuta 1953 hovioikeuksien aluerajoja pohtineen komitean puheenjohtajaksi.


title: Toivo Tarjanne

text: Toivo Tarjanteen serkku oli lakimies Päivö Tarjanne.


title: Nathan Söderblom

text: Lars Olof Jonathan (Nathan) Söderblom (15. tammikuuta 1866 Trönö, Ruotsi – 12. heinäkuuta 1931 Uppsala, Ruotsi) oli ruotsalainen teologi ja uskontotieteilijä sekä Uppsalan arkkipiispa. Hän sai Nobelin rauhanpalkinnon vuonna 1930. Hänen muistopäiväänsä vietetään Ruotsin kirkossa 12. heinäkuuta.


title: Nathan Söderblom

text: Söderblom syntyi Gävleborgin läänissä Trönön kunnassa, nykyiseltä nimeltään Söderhamn. Hänen isänsä oli syvästi uskonnollinen pappi.


title: Nathan Söderblom

text: Söderblom opiskeli Uppsalan yliopistossa. Hän ei aluksi tiennyt mitä ryhtyisi opiskelemaan, mutta päätyi lopulta seuraamaan isänsä jälkiä. Söderblom oli Uppsalan yliopiston oppilaskunnan puheenjohtajana vuodet 1892–1893. Käytyään Yhdysvalloissa hän suoritti 1892 teologian kandidaatin tutkinnon ja hänet vihittiin papiksi.


title: Nathan Söderblom

text: Vuodet 1894–1901 Söderblom toimi pappina Pariisissa, jossa hänen seurakuntalaisinaan olivat myös Alfred Nobel ja August Strindberg sekä useat pohjoismaiden tunnetut taiteilijat. Tänä aikana hän myös väitteli vertailevan uskontotieteen alalta zarathustralaisuudesta Sorbonnen yliopiston protestanttisessa tiedekunnassa, johon hän kirjoittautui opiskelijaksi ensimmäisenä ulkomaalaisena. Vuonna 1897 hänet kutsuttiin San Remoon, jossa hän johti Nobelin muistomessun.


title: Nathan Söderblom

text: Palattuaan Ruotsiin Söderblomista tuli Uppsalan yliopiston uskontohistorian professori, ja vuonna 1912 hänestä tuli Leipzigin yliopiston uskontotieteen professori. 1914 hän päätti kuitenkin valita kokonaan Ruotsin ja otti vastaan Uppsalan arkkipiispan viran. Arkkipiispana hän tuli tunnetuksi rauhantyöstään, johon hän sai herätteen ensimmäisestä maailmansodasta. Vuonna 1921 hänet valittiin Ruotsin akatemian jäseneksi ja vuonna 1930 hänelle myönnettiin Nobelin rauhanpalkinto.


title: Nathan Söderblom

text: Söderblom avioitui 29. huhtikuuta 1894 Anna Forsellin kanssa, ja heillä oli lapset:


title: Mack Mattingly

text: Mack Francis Mattingly (s. 7. tammikuuta 1931) on yhdysvaltalainen republikaanisen puolueen poliitikko. Hän istui Yhdysvaltain senaatissa Georgiasta vuosina 1981–1987.


title: Mack Mattingly

text: Mattingly syntyi Indianassa ja valmistui Indianan yliopistosta. Hän palveli neljän vuoden ajan Yhdysvaltain ilmavoimissa ja toimi vuosina 1975–1977 Georgian republikaanien puheenjohtajana. Jäätyään valitsematta toiselle kaudelle senaattiin hän toimi vuosina 1987–1990 sotilasliitto Naton apulaispääsihteerinä ja vuosina 1992–1993 Yhdysvaltain Seychellien-suurlähettiläänä.


title: Mack Mattingly

text: Mattingly meni vuonna 1957 naimisiin Carolyn Longcampin kanssa ja sai kaksi tytärtä. Hän jäi leskeksi vuonna 1997, mutta meni uusiin naimisiin vuonna 1998.


title: Bun Cook

text: Frederick Joseph "Bun" Cook (s. 18. syyskuuta 1903 Kingston, Ontario – 19. maaliskuuta 1988) oli kanadalainen jääkiekkoilija. Hyökkääjänä pelannut Cook edusti New York Rangersia Boston Bruinsia National Hockey Leaguessa ja Saskatoon Crescents seuraa Pacific Coast Hockey Association -liigassa.


title: Bun Cook

text: Bun Cook pelasi "Bread Line" -ketjussa veljensä Bill Cookin ja Frank Boucherin kanssa. Ketju jäi jääkiekon historiaan tehtyään maalin kevään 1928 Stanley Cupin loppuottelun jokaisessa pelissä.


title: Frank Boucher

text: Francois X. Boucher (7. lokakuuta 1902 – 12. joulukuuta 1977) oli kanadalainen jääkiekkoilija, joka edusti Ottawa Senatorsia ja New York Rangersia National Hockey Leaguessa sekä Vancouver Maroons -seuraa Pacific Coast Hockey Association -sarjassa.


title: Frank Boucher

text: Boucher pelasi keskushyökkääjänä ketjussa, jossa laidoilla pelasivat veljekset Bill ja Bun Cook. He johdattivat Rangersin kolmesti Stanley Cupin lopputteluihin, joista kaksi kertaa newyorkilaisjoukkue selvisi voittajana.


title: Frank Boucher

text: Kaksi Stanley Cupia pelaajana ja myöhempi toiminta valmentajana tekevät Frank Boucherista monien mielestä kaikkien aikojen toiseksi suurimman Rangers-hahmon seuran perustaja Lester Patrickin jälkeen.


title: Doug Atkins

text: Douglas Leon ”Doug” Atkins (8. toukokuuta 1930 Humboldt, Tennessee – 30. joulukuuta 2015 Knoxville, Tennessee) oli yhdysvaltalainen amerikkalaisen jalkapallon pelaaja.


title: Doug Atkins

text: Atkins syntyi Tennesseessä ja aloitti NFL-uransa vuonna 1953. Hän pelasi puolustuksen linjamiehenä Cleveland Brownsissa, Chicago Bearsissa ja New Orleans Saintsissa ennen vetäytymistään vuonna 1969.


title: Doug Atkins

text: Atkins kuuluu sekä Pro Football Hall of Fameen että College Football Hall of Fameen.


title: Belgian Grand Prix 1982

text: Belgian Grand Prix 1982 oli Formula 1 -sarjan osakilpailu, joka ajettiin 9. toukokuuta 1982 Zolderin radalla Belgiassa. Kilpailun voitti McLarenilla ajanut John Watson, jolle voitto oli kauden ensimmäinen.


title: Belgian Grand Prix 1982

text: Ferrari-kuljettaja Gilles Villeneuve menehtyi lauantain aika-ajoissa kolaroituaan Jochen Massin kanssa. Tapauksen johdosta Ferrari päätti vetäytyä kilpailusta.


title: Aki Tervo

text: Aki Tervo (s. 26. kesäkuuta 1979 Posio) on suomalainen pesäpallopelaaja. Hän edustaa Ykköspesiksessä pelaavaa Puijon Pesistä. Hänen kasvattajaseuransa on Rantasalmen Urheilijat ja hän on urallaan edustanut myös muun muassa Seinäjoen Maila-Jusseja ja Joensuun Mailaa. Hänen ulkopelipaikkansa on polttolinjalla ja sisäpeliroolinsa on kotiuttaja tai vaihtaja. Ammatiltaan Tervo on koulunkäyntiavustaja.


title: Lionel Conacher

text: Lionel Pretoria Conacher (24. toukokuuta 1900 – 26. toukokuuta 1954), oli kanadalainen palloilulahjakkuus 1920-luvulla. Hän saavutti huipputason niin kanadalaisessa jalkapallossa, jääkiekossa, lacrossessa, baseballissa, nyrkkeilyssä kuin wrestling-painissakin. Myöhemmin hän antautui politiikkaan ja tuli valituksi niin Ontarion lakiasäätävään elimeen kuin Kanadan parlamenttiinkin.


title: Sings the Songs That Made Him Famous

text: Johnny Cash Sings the Songs That Made Him Famous on countrymuusikko Johnny Cashin toinen albumi. Se julkaistiin 13. marraskuuta 1958. Albumin tuottivat Sam Phillips ja Jack Clement, ja sen julkaisi Sun Records -levy-yhtiö.


title: Sings the Songs That Made Him Famous

text: Albumi sisältää muun muassa erään Cashin tunnetuimmista kappaleista: I Walk the Linen.


title: Sings the Songs That Made Him Famous

text: Varèse Sarabande -levy-yhtiö julkaisi albumista uuden painoksen vuonna 2003. Tässä uusintapainoksessa on lisänä neljä ylimääräistä kappaletta.


title: Terry Moore

text: Terry Moore (s. 7. tammikuuta 1929) on yhdysvaltalainen näyttelijä ja malli. Hän syntyi ja kasvoi Kaliforniassa oikeana nimenään Helen Luella Koford.


title: Terry Moore

text: Moore nousi maineeseen 1940-luvulla ja otti tunnetuimman taiteilijanimensä käyttöön vuonna 1948. Hän oli vuonna 1953 ehdolla parhaan naissivuosan Oscar-palkinnon saajaksi roolista elokuvassa "Tule takaisin, pikku Sheba" (1952).


title: Terry Moore

text: Moore on saanut tähden Hollywood Walk of Famella. Näyttelijä Grant Cramer (s. 1961) on hänen poikansa.


title: Otto Lambsdorff

text: Otto Friedrich Wilhelm Freiherr von der Wenge Graf Lambsdorff, josta on yleisesti käytetty nimeä Otto Graf Lambsdorff (20. joulukuuta 1926 – 5. joulukuuta 2009), oli saksalainen Vapaan demokraattisen puolueen poliitikko. Hän toimi Länsi-Saksan talousministerinä vuosina 1977–1982 ja 1982–1984 sekä puolueensa johtajana vuosina 1988–1993.


title: Otto Lambsdorff

text: Lambsdorff syntyi Aachenissa. Hänen sukunsa alkuperä on jäljitetty 1300-luvun Westfaleniin. Hänen isänsä oli saksalainen liikemies, joka pakeni bolševikkivallankumousta Venäjältä Saksaan vuonna 1917. Nuori Otto osallistui toiseen maailmansotaan, jossa hän menetti toisen jalkansa. Hän toimi aktiivisesti kansainvälisessä yhteistyöjärjestössä nimeltä trilateraalinen komissio.


title: Otto Lambsdorff

text: Lambsdorff nousi talousministeriksi liittokanslerin Helmut Schmidtin hallitukseen 1977 ja jatkoi samassa tehtävässä Helmut Kohlin hallituksessa vuodesta 1982. Hän joutui kuitenkin eroamaan talousministerin virasta korruptioepäilyjen takia niin kutsutun Flick-skandaalissa 1984. Vaikka suurin osa häntä vastaan nostetuista syytteistä kaatui, hän sai kuitenkin tuomion laittoman tuen vastaanottamisesta. Hän jatkoi kuitenkin politiikassa tämän jälkeenkin. Hänen veljenpoikansa Alexander Graf Lambsdorff valittiin vuonna 2004 Euroopan parlamenttiin.


title: Pudotuspelit

text: Pudotuspelit () on urheilussa pelijärjestelmä, jossa joukkueet tai pelaajat kohtaavat toisensa pareittain. Otteluparien voittajat jatkavat seuraavalle kierrokselle, kunnes jäljellä on enää kaksi kaikki ottelunsa voittanutta. Joskus myös putoamissarja pelataan pudotuspelimenetelmällä. Tällöin siitä usein käytetään suomessakin englanninkielistä nimitystä playout. Tällaisissa käänteisissä pudotuspeleissä otteluparien voittajat säilyvät sarjassa, ja hävinneet jatkavat pelaamista putoamista vastaan kohdaten toisensa tai mahdollisia nousijoita.


title: Pudotuspelit

text: Pudotuspelien otteluparit pelataan tyypillisesti "paras kolmesta", "paras viidestä" tai "paras seitsemästä" -menetelmällä. Näissä otteluparin voittamiseen edellytetään vastaavasti kahta, kolmea tai neljää voittoa. Pudotuspeleihin osallistuvien määrä on tyypillisesti numeron kaksi kokonaislukupotenssi kuten 2, 4, 8 tai 16. Joissakin kilpailuissa runkosarjassa parhaiten menestyneet pääsevät kuitenkin suoraan pudotuspelien ylemmälle tasolle, ja seuraavaksi parhaat pelaavat keskenään pudotuspelien ensimmäiset kierrokset.


title: Pudotuspelit

text: Cup-muotoisessa pelityylissä jatkoon menijä ratkaistaan "kerrasta poikki" eli niin sanotulla "paras yhdestä" -menetelmällä tai kahden ottelun yhteistuloksen perusteella. Pelissä voidaan joutua pelaamaan myös jatkoaika, jos yhteistulos on mahdollisen vierasmaalisäännönkin jälkeen tasan.


title: Pudotuspelit

text: Pudotuspeliottelun nimi määräytyy sen mukaan, kuinka monta kilpailijaa turnauksessa on vielä jäljellä. Toisin kuin esimerkiksi englannissa tai ruotsissa, suomen kielessä pelin nimessä murto-osia lasketaan välieristä eikä loppuottelusta. Turnauksessa jäljellä olevien kilpailijoiden määrä on alla olevan taulukon sarakkeessa N.


title: Pudotuspelit

text: Playoff-otteluita pelataan muun muassa jääkiekossa, koripallossa, lentopallossa ja salibandyssa. Cup-muotoisia otteluja suositaan jalkapallossa.


title: Pudotuspelit

text: Yleensä joukkuelajeissa, kuten jääkiekossa tai salibandyssä, otteluparien runkosarjassa paremmin sijoittunut joukkue saa niin sanotun kotiedun, mikä tarkoittaa, että ensimmäinen ottelu pelataan kyseisen joukkueen kotihallissa. Myös otteluparit määräytyvät runkosarjan sijoituksen perusteella. Tyypillisesti runkosarjan voittaja kohtaa kahdeksanneksi sijoittuneen, mutta esimerkiksi salibandyssa runkosarjan voittaja saa valita vastustajansa sijoille 5.–8. sijoittuneista joukkueista.


title: Saattue

text: Saattue on usean kulkuneuvon (minkä tahansa tyypin, yleisesti moottoriajoneuvon tai laivan) joukkio, joka kulkee yhdessä keskinäisen tuen takia. Usein saattue on organisoitu puolustusvoimien tuen mukaan, vaikka sitä voi käyttää usein ei-sotilaalliseen merkitykseen, kuten ajaessa kaukaisten ja syrjäisten alueiden läpi. Jos yksi ajoneuvo menee rikki tai jää jumiin, voivat muut ajoneuvot avustaa korjaamalla tai koettamalla saada vapaaksi uppoavan ajoneuvon. Jos korjaaminen ei ole mahdollista, rikkoutuneessa kulkuneuvossa olleet ihmiset voivat kulkea muiden mukana.


title: Saattue

text: 1900-luvun alussa dreadnought -luokan taistelulaivojen kehittäminen mullisti voimasuhteita merellä. Uusien taistelulaivojen nopeus ja niiden tykkien kantama teki niistä ylivoimaisia kauppalaivojen tuhoajia. Taistelulaiva kykeni upottamaan useita aluksia näkymättömistä horisontin takaa ennen kuin sitä oli edes saattueesta havaittu. Uhkaa voitiin torjua ainoastaan suojaamalla saattuetta omalla taistelulaivalla. Tämä oli äärimmäisen kallista.


title: Saattue

text: Taistelulaivojen olemassaolo oli pääsyy miksi Britannian Amiraliteetti ei ottanut saattuetaktiikkaa käyttöönsä pohjoisella Atlantilla ensimmäisen maailmansodan alussa. Loppuvuoteen 1914 mennessä saksalaiset taistelulaivat oli karkotettu valtameriltä ja pääasiallisen uhan muodostivat U-veneet. Sukellusveneet olivat vain hieman kauppalaivoja nopeampia ja kykenivät upottamaan muutaman laivan saattuetta kohden sillä niiden torpedo- ja kranaattivarasto oli rajallinen. Amiraliteetilta kului kuitenkin pitkä aika saattuetaktiikan omaksumiseen ja vasta vuonna 1917 sitä ryhdyttiin käyttämään. Saksalaisten sukellusveneiden aiheuttamat tappiot putosivat murto-osaan aiemmasta.


title: Saattue

text: Saattueista esitettiin koituvan myös haittoja, niiden nopeus määräytyi hitaimman aluksen mukaan joka estäisi nopeampien aluksien tehokkaampaa käyttöä. Satamien ylikuormitus lukuisten laivojen saapuessa olisi ongelma, myös toimettomuus seuraavaa saattuetta odotellessa. Ensimmäisen maailmansodan alusmenetyksiä analysoitaessa todettiin näiden ongelmien olevan mitättömiä verrattuna siihen että saattueissa kulkiessaan riski tulla upotetuksi oli pienempi vaikka sillä ei olisi saattajia lainkaan. Nopeampien alusten tehoton käyttö oli toisarvoista sen rinnalla että koko laiva saattoi yksinään purjehtiessaan todennäköisesti tulla upotetuksi. Saattueiden käyttö todellisuudessa helpotti satamien työskentelyä, saattueiden kulkiessa tarkan aikataulun mukaisesti.


title: Saattue

text: Toisen maailmansodan sytyttyä britit omaksuivat laivasaattueiden käytön kauppamerenkulussa aluksi vapaaehtoisena, sittemmin välttämättömyytenä. Sotaa käyvä Yhdistynyt kuningaskunta tarvitsi kipeästi materiaali- ja raaka-ainetoimituksia Atlantin toiselta puolelta Kanadasta ja myöhemmin Yhdysvalloista. Saksalaiset kehittivät erityisiä taktiikoita liittoutuneiden saattueita vastaan, ja liittoutuneet toisaalta vastataktiikoita.


title: Saattue

text: Taistelulaivan musertava tuhovoima saattuetta vastaan kävi selväksi saattue HX-84:n tuhoamisen yhteydessä. 5. marraskuuta 1940 saksalainen taskutaistelulaiva "Admiral Scheer" hyökkäsi saattuetta vastaan. Alukset "Maiden", "Trewellard", "Kenbame Head", "Beaverford", ja "Fresno" upposivat välittömästi ja muut vaurioituivat. Ainoastaan aseistetun kauppalaivan "HMS Jervis Bayn" uhrautuva puolustautuminen ja pimeys pelasti loput kauppalaivat tuholta.


title: Saattue

text: Myös suojaamistehtävissä taistelulaivat osoittivat vahvuutensa. Saksalaisten "Scharnhorstin" ja "Gneisenaun" lähestyessä 41:n aluksen muodostamaa saattuetta HX-106 pohjoisella Atlantilla 8. helmikuuta 1941, ne väistyivät paikalta havaitessaan "HMS Ramilliesin". Sen 15 tuumaisten pääaseiden täysosumat olisivat merkinneet varmasti vakavia vaurioita.


title: Saattue

text: Saksalaisten käyttämä taktiikka


title: Saattue

text: Liittoutuneiden vastatoimia


title: Saattue

text: Saattueen tunnus ilmaisi sen reitin. Esimerkiksi PQ merkitsi Islannin ja pohjoisen Venäjän välistä reittiä, QP taas paluuosuutta.


title: Saattue

text: Liittoutuneiden saattuetunnukset


title: Luettelo psykologeista

text: Luettelo tunnetuista psykologeista.Lisäksi muita psykologian kehittymiseen vaikuttaneita henkilöitä:


title: Hana

text: Hana on venttiili, jota käytetään nesteen tai kaasun päästämiseen pois putkistosta. Arkielämässä yleinen hanan versio on vesihana.


title: Hana

text: Useimmat hanat valmistetaan käyttäen raakamateriaalina (noin 60 %) messinkiä. Messingin lisäksi käytetään muita metalliseoksia, muun muassa sinkkiä. Pintamateriaalina hanoissa käytetään yleisesti kromia.


title: Hana

text: Hanoja on suunniteltu eri käyttötarkoituksiin. Keittiöhanoissa on usein pitkä juoksuputki, joka helpottaa kannujen ja pullojen täyttämistä. Keittiöhanoista löytyy usein myös astianpesukoneliitäntä ja säädin, jonka kautta astianpesukoneen käyttöveden saantia hallitaan. Keittiöhanoja käytetään myös kodinhoitohuoneissa niiden käytännöllisen mallin ja pesukoneliitännän takia.


title: Hana

text: Hana asennetaan lavuaarin yläpuolelle tai suihkussa poistoviemärin yläpuolelle. Hanaan kytketään lämmin- ja kylmävesiputket hanojen kuparista tai metallivaipalla suojatusta, joustavasta pex-muovista valmistettuihin liitosputkiin. Itse hana kiinnitetään pöydässä olevaan asennusreikään tai seinään erillisten kiinnityskappaleiden avulla.


title: Albert Giger

text: Albert Giger (s. 7. lokakuuta 1946) on sveitsiläinen maastohiihtäjä, joka kilpaili 1960- ja 1970-luvuilla. Hän oli mukana talviolympialaisissa 1968, 1972 ja 1976. Hän voitti olympiapronssia 4x10 km viestissä Sapporossa 1972.


title: Patrick Swayze

text: Patrick Wayne Swayze (18. elokuuta 1952 Houston, Teksas, Yhdysvallat – 14. syyskuuta 2009 Los Angeles, Kalifornia, Yhdysvallat) oli yhdysvaltalainen tanssija, laulaja ja näyttelijä. Hän nousi parrasvaloihin tanssinopettajan roolissa vuonna 1987 elokuvasta "Dirty Dancing – kuuma tanssi". Vuonna 1990 hän sai pääosan romanttisesta trilleristä "Ghost – näkymätön rakkaus". Swayzen elokuvaluetteloon kuuluvat myös "Myrskyn ratsastajat" (1991) ja "Donnie Darko" (2001).


title: Patrick Swayze

text: Swayze syntyi elokuussa 1952 Texasin Houstonissa. Hänen isänsä Jesse Wayne Swayze oli insinööri ja rodeoratsastaja ja äiti Patsy Swayze oli tanssinopettaja ja koreografi. Patsystä tuli myöhemmin Houstonin balettiseurueen johtaja, ja hänen esimerkkinsä veti Patrickinkin tanssimaailmaan. Patrick aloitti tanssiharrastuksensa jo lapsena ja joutui sen takia myös kiusatuksi. Vastapainona hän harrasti myös ”miehisempiä” ajanvietteitä, kuten amerikkalaista jalkapalloa, taistelulajeja, sukellusta ja juoksua. Swayzen nuorempi veli Donald Swayze (s. 1958) on myös näyttelijä. Hänen vanhempi siskonsa Vickie Lynn kuoli oman käden kautta vuonna 1994. Swayzella on myös toinen pikkuveli Sean Kyle (s. 1962) sekä adoptiosisar Bambi Swayze.


title: Patrick Swayze

text: Swayze tapasi 1970-luvulla tulevan vaimonsa, suomalaista syntyperää olevan Lisa Niemen. Niemi oli tuolloin hänen äitinsä oppilaana. Pariskunta meni naimisiin 1975, ja he muuttivat New Yorkiin. Heillä ei ollut lapsia.


title: Patrick Swayze

text: Swayze opiskeli New Yorkissa Joffrey Ballet’ssa ja sai paikan sen jälkeen Eliot Feldin balettiseurueesta. Vanhan jalkapallovamman takia Swayze joutui kuitenkin lopettamaan balettiuransa ja se sai hänet vaihtamaan näyttelemiseen.


title: Patrick Swayze

text: Swayzen ensimmäinen Broadway-näytelmä oli vuoden 1975 "Goodtime Charley", jossa hän esitti tanssijaa. Vuonna 1978 Swayze sai pääroolin "Grease"-musikaalista. Näytelmä sai myös julkisuutta Hollywoodissa, sillä samoihin aikoihin sen elokuvaversio keräsi suosiota. Tällöin Swayze ja Niemi muuttivat Kaliforniaan. Swayze palasi Broadwaylle vasta noin kolme vuosikymmentä myöhemmin, kun hän esiintyi vuoden 2003 näytelmässä "Chicago".


title: Patrick Swayze

text: Swayzen ensimmäinen elokuva oli vuonna 1979 ensi-iltansa saanut "Skatetown, U. S. A.". Hänen ensimmäinen merkittävä roolinsa oli nuorisojengeistä kertoneessa draamaelokuvassa "Outsiders – kolmen jengi" (1983), jossa esiintyi myös muita nuoria näyttelijöitä, kuten Tom Cruise ja Rob Lowe. Swayze näytteli seuraavaksi elokuvassa "Punainen vaara" (1984) ja minisarjassa "Jaettu maa" (1985).


title: Patrick Swayze

text: Tähteyteen Swayze nousi vuoden 1987 elokuvasta "Dirty Dancing – kuuma tanssi", jossa hän esiintyi Jennifer Greyn vastanäyttelijänä nuorena työväenluokkaisena tanssinopettajana. Swayze tunnettavuutta romanttisten elokuvien pääosanesittäjänä vahvisti hänen roolinsa vuoden 1990 elokuvassa "Ghost – näkymätön rakkaus", jossa hän näytteli murhattua pankkiiria, joka yritti saada haamuna yhteyden kihlattuunsa.


title: Patrick Swayze

text: "Ghostin" jälkeen Swayze näytteli muun muassa pankkiryöstäjä-surffaria elokuvassa "Myrskyn ratsastajat" (1991), jaloa lääkäriä elokuvassa "Ilon kaupunki" (1992) ja drag queeniä elokuvassa "Kiitos kaikesta Wong Foo, parhain terveisin!" (1995).


title: Patrick Swayze

text: Swayzen ura lähti henkilökohtaisten ongelmien takia alamäkeen 1990-luvun puolivälissä. Hänen isänsä kuolema ja siskonsa itsemurha vuonna 1994 vaikuttivat häneen syvästi. Swayze taisteli useasti alkoholismia vastaan, ja hän katkaisi vuonna 1996 molemmat jalkansa kuvatessa ratsastuskohtausta HBO-elokuvaan "Kirjeitä tappajalta". Tämä pysäytti Swayzen uran ja aiheutti hänelle masennusta.


title: Patrick Swayze

text: Swayze teki paluun elokuviin Richard Kellyn kulttiklassikossa "Donnie Darko" (2001), joka näytti tuovan Swayzen uralle uuden suunnan. Hän yllätti kaikki Lontoossa West End -teatterissa esitetyssä "Guys and Dolls" -musikaalissa. Vuonna 2005 Swayze esiintyi Kristin Scott Thomasin ja Rowan Atkinsonin rinnalla elokuvassa "Mami hoitaa".


title: Patrick Swayze

text: Swayze oli juuri saanut vuonna 2008 kuvattua televisiosarjan "The Beast" pilottijakson, kun hänellä diagnosoitiin haimasyöpä. Hän kävi kemoterapiassa ja käytti lääkkeitä samaan aikaan kun kuvasi sarjaa, jossa hän esitti FBI-agenttia. Swayzen viimeiseksi elokuvaksi jäi "Powder Blue" (2009).


title: Patrick Swayze

text: Yhdysvaltalainen The National Enquirer -lehti kertoi 5. maaliskuuta 2008 Swayzen sairastavan haimasyöpää. Syöpä havaittiin tammikuussa, jolloin se oli levinnyt hyvin pienelle alueelle. Ensiksi lääkärit ilmoittivat hoitojen tehonneen hyvin. Myöhemmin etäpesäkkeitä kerrottiin olevan laajasti muissa elimissä. Lääkärit antoivat tuolloin Swayzelle vain noin viisi viikkoa elinaikaa. Myöhemmin Swayze kuitenkin kertoi uudelleen hoitojen tehoavan. Vielä kevättalvella 2009 National Enquirer väitti syövän edenneen niin pitkälle, ettei mitään ollut enää tehtävissä, mutta Swayzen edustaja kumosi tämänkin väitteen. Syyskuussa 2009 Swayze menehtyi sairauteen kotonaan perheensä ympäröimänä.


title: Patrick Swayze

text: Swayze oli ketjupolttaja ja myönsi tupakoinnin todennäköisesti liittyvän hänen haimasyöpänsä kehittymiseen. Paparazzikuvien perusteella hän ei kuitenkaan päässyt hoitonsa aikana irti tupakasta. Kuolintodistuksen mukaan Swayze menehtyi sydänkohtaukseen, johon vaikutti keskeisesti pitkälle edennyt haimasyöpä.


title: Patrick Swayze

text: Swayze kirjoitti sairauden aikana muistelmiaan yhdessä vaimonsa kanssa. Hän sai ne valmiiksi kuolinpäivänsä aattona.


title: Ijiraq (kuu)

text: Ijiraq on Saturnuksen epäsäännöllistä rataa kiertävä kuu, joka löydettiin vuonna 2000. Se tunnettiin väliaikaisella nimellä S/2000 S 6 vuoteen 2003, jolloin se nimettiin Ijiraqiksi. Se kuuluu Saturnuksen kuitten inuitti-ryhmään.


title: Ijiraq (kuu)

text: Ijiraqin uskotaan olevan Kozain resonanssissa eli sen eksentrisyys ja inklinaatio vaihtelevat.


title: Korisliiga-kausi 2005–2006

text: Korisliiga-kausi 2005–2006 oli 66. kausi, jolloin pelattiin miesten koripallon Suomen mestaruudesta. Korisliiga-kauteen sarjanousijana lähti viiden vuoden tauon jälkeen pääsarjatasolle noussut Torpan Pojat ja hallitsevana mestarina Lappeenrannan NMKY.


title: Korisliiga-kausi 2005–2006

text: Kauden päätteeksi Lappeenrannan NMKY voitti historiansa toisen Suomen mestaruuden. Finaalisarjan hävinnyt Joensuun Kataja voitti hopeaa ja Espoon Honka pronssia. Runkosarjan voitti Joensuun Kataja. Vuoden pelaajaksi valittiin hopeajoukkueen Petri Virtanen. Talousvaikeuksiin ajautunut Aura Basket ei osallistunut runkosarjan hävittyään SM-karsintasarjaan ja siitä syystä joukkue suljettiin ulos sarjasta. Aura Basket lopetti toimintansa kauden jälkeen.


title: Korisliiga-kausi 2005–2006

text: NBA-tähti Dennis Rodman pelasi marraskuussa 2005 Korisliigaa Torpan Poikien riveissä yhden runkosarjan ottelun. Helsingin jäähallissa pelattu ottelu keräsi jäähallin katsomoihin 7420 katsojaa, mikä on kaikkien aikojen ennätysyleisö koripallon miesten SM-sarjassa.


title: Korisliiga-kausi 2005–2006

text: Runkosarja käynnistyi 30. syyskuuta 2005 ja päättyi 18. maaliskuuta 2006. Korisliigan 12 joukkuetta pelasivat kaikki nelinkertaisen sarjan. Runkosarjan kahdeksan parasta joukkuetta pääsivät kevään pudotuspeleihin.


title: Korisliiga-kausi 2005–2006

text: Runkosarjan kahden heikoimmin sijoittuneen joukkueen oli tarkoitus pelata I-divisioonan toiseksi ja kolmanneksi tulleen joukkueen kanssa kaksinkertaisen sarjan yhdestä Korisliiga-paikasta. Aura Basketin vetäydyttyä karsintasarjasta, sarja pelattiin kolmen joukkueen voimin. I-divisioonan voittaja, Team Componenta nousi suoraan Korisliigaan. SM-karsintasarja alkoi 22. maaliskuuta ja päättyi 2. huhtikuuta.


title: Korisliiga-kausi 2005–2006

text: Pudotuspelit pelattiin paras viidestä -järjestelmällä eli kolme voittoa riitti ottelusarjan voittoon. Pronssimitalit jaettiin kuitenkin kahden ottelun yhteistuloksen perusteella.


title: Nina Fjodorova

text: Nina Viktorovna Baldytševa (os. Fjodorova, , 18. heinäkuuta 1947 – 27. tammikuuta 2019) oli Neuvostoliittoa edustanut maastohiihtäjä. Hän kilpaili 1970- ja 1980-luvuilla ja voitti kolme mitalia talviolympialaisissa: vuoden 1976 talviolympialaisissa hän voitti kultaa 4 × 5 kilometrin viestissä sekä henkilökohtaisen mitalin 5 kilometrillä. Vuoden 1980 talviolympialaisissa hän voitti hopeaa 4 × 5 kilometrin viestissä.


title: Nina Fjodorova

text: Hiihdon maailmanmestaruuskilpailuissa hän voitti myös kolme mitalia. Vuonna 1970 maailmanmestaruuskilpailuissa hän voitti kultaa 3 × 5 kilometrin viestissä sekä henkilökohtaisen mitalin 5 kilometrin matkalla. Vuoden 1974 maailmanmestaruuskilpailuissa hän voitti kultaa 4 × 5 kilometrin viestissä.


title: Sapilasmaa

text: Sapilasmaa on kylä Utajärven kunnassa Pohjois-Pohjanmaalla. Se on Sanginkylän pohjoisin kolkka eli lähimpänä Juorkunaa Puolangalle menevän seututien varrella.


title: Sapilasmaa

text: Sapilasmaan eli Jokikylän koulun paikasta oli kiistaa 1950-luvun vaihteessa. Jokikylä sijaitsee Kiiminkijoen varressa Sapilasmaalta linnuntietä muutama kilometri länteen. Alun perin tarkoitus oli rakentaa molempia alueita palveleva koulu. Jatkosodan aikana koulua pidettiinkin tilapäisesti Syrjälän talossa Jokikylässä. Vuonna 1951 ostettiin kuitenkin Metsähallitukselta tontti Puolangantien varrelta Sapilasmaalta ja seuraavana vuonna eli 1952 Sapilasmaalla aloitti 2-opettajainen koulu.


title: Sapilasmaa

text: Jokikylältä Sapilasmaalle tehtiin koululaisille pari kilometriä pitkä tieura asumattoman metsäalueen läpi kylien väliin. Se on 2007 pahasti metsittynyt, koska sitä ei koskaan rakennettu varsinaiseksi maantieksi.


title: Sapilasmaa

text: Jokikylän eli Sapilasmaan koulupiiri lakkautettiin jo vuonna 1960 ja liitettiin Sanginkylän koulupiiriin. Koulu ehti siis olla toiminnassa vain kahdeksan vuotta. Kaksiopettajaisessa koulussa oli 1950-luvulla viitisentoista oppilasta. Koulun avaamista edeltäneenä lukuvuonna 1950–51 oppilaita oli kahdeksantoista.


title: Erriapo (kuu)

text: Erriapo on Saturnuksen epäsäännöllistä rataa kiertävä kuu, joka löydettiin vuonna 2000. Se tunnettiin väliaikaisella nimellä S/2000 S 10 vuoteen 2003, jolloin se sai nimen Erriapo kelttiläisen mytologian jättiläisen mukaan.


title: Robert Clary

text: Robert Clary (s. 1. maaliskuuta 1926 Pariisi) on ranskalaissyntyinen näyttelijä. Hän syntyi neljästätoista lapsesta nuorimmaisimpana ja joutui vuonna 1942 keskitysleirille Buchenwaldiin.


title: Robert Clary

text: Clary aloitti uransa laulajana. Muutettuaan vuonna 1949 Yhdysvaltoihin hän on esiintynyt lukuisissa elokuvissa, musikaaleissa ja televisiosarjoissa, joiden joukossa oli Hogan's Heroes (1965–1971).


title: Robert Clary

text: Clary meni namisiin Natalie Cantor Metzgerin kanssa vuonna 1965. Metzger kuoli kuitenkin vuonna 1997.


title: Robin Roberts

text: Robin Evan Roberts (30. syyskuuta 1926 Springfield, Illinois – 6. toukokuuta 2010 Temple Terrace, Florida) oli yhdysvaltalainen baseballpelaaja. Hän oli aloittava syöttäjä. Hän pelasi ensimmäisen pelinsä MLB:ssä 18. kesäkuuta 1948 ja viimeisensä 26. elokuuta 1966.


title: Robin Roberts

text: Roberts pelasi Philadelphia Philliesissa (1948–1961), Baltimore Oriolesissa (1962–1965), Houston Astrosissa (1965–1966) ja Chicago Cubsissa (1966).


title: Robin Roberts

text: Roberts oli seitsenkertainen All-Star-pelaaja vuosina 1950–1956. Hänet valittiin Baseball Hall of Fameen vuonna 1976.


title: Robin Roberts

text: Robertsilla oli neljä lasta. Hänen puolisonsa Mary kuoli vuonna 2005.


title: Neil Robertson (snookerpelaaja)

text: Neil Robertson (s. 11. helmikuuta 1982) on australialainen vasenkätinen snooker-ammattilainen. Hän on kotoisin Melbournesta ja tunnetaan myös lempinimillä "The Melbourne Machine" ja "Thunder From Down Under". Robertson aloitti ammattilaisuransa vuonna 1998 ja on parhaimmillaan ollut ammattilaisten maailmanlistalla sijalla 1. Toukokuussa 2010 Robertson voitti ensimmäisenä australialaisena maailmanmestaruuden, joka oli 28-vuotiaana jo Robertsonin viides finaali ja viides ranking-turnausvoitto. Yhteensä ranking-turnausvoittoja Robertsonilla on kuusi ja hän on edelleenkin voittanut kaikki pelaamansa finaaliottelut . Turnausvoittojen lisäksi "The Melbourne Machine" on tunnettu hyökkäävänä pelaajana, ja hän on tehnyt 550 sadan pisteen ylittävää lyöntisarjaa ammattilaisturnaustasolla , mukaan lukien tavoitellun 147 pisteen "maksimibreikin" kolme kertaa .


title: Neil Robertson (snookerpelaaja)

text: Robertson aloitti uransa nuorena ja 14-vuotiaana hän teki ensimmäisen yli 100 pisteen lyöntisarjansa. Tätä ennen kukaan ei ollut kyennyt tähän australialaisessa ranking-turnauksessa. Vuonna 1998 hän aloitti ammattilaisuransa ollessaan 16-vuotias. Ensimmäisellä kaudellaan hän pääsi maailmanmestaruuskisoissa 16:n parhaan joukkoon. Saapuessaan Cambridgeen Robertsonilla, joka oli jättänyt koulunsa kesken, oli vain 500 Englannin puntaa rahaa mukanaan ja hän joutui lainaamaan peliliiviä toiselta australialaispelaajalta .


title: Neil Robertson (snookerpelaaja)

text: Robertson ei kuitenkaan kyennyt saavuttamaan merkittävää nousua ranking-listalla, ja hän vetäytyi ammattilaispiireistä muutamaksi vuodeksi. Tänä aikana hän dominoi snooker-tapahtumia Australiassa tehden suuria lyöntisarjoja ja voittaen useita pelejä peräjälkeen. Vuonna 2003 hänelle kuitenkin avautui mahdollisuus nousta takaisin ammattilaisten pariin kun hän voitti "alle 21-vuotiaiden maailmanmestaruuden" Uudessa-Seelannissa. Tämä tarjosi hänelle "villin kortin" ammattilaiskiertueelle (engl. "Main Tour"). Kaudella 2003/2004 hän teki paluun ammattilaispöydille ja vahvoin esityksin (mm. yksi välieräpaikka) kapusi kauden päätteeksi ranking-listalla sijalle 68.


title: Neil Robertson (snookerpelaaja)

text: Kaudella 2004/2005 Robertson jatkoi nousujohteista ammattilaisuraansa voittaen nimekkäitä pelaajia ja saavuttamalla kaksi välieräpaikkaa turnauksissa. Kauden päätteeksi Robertson oli noussut jo sijalle 28.


title: Neil Robertson (snookerpelaaja)

text: Kaudella 2005/2006 Robertson jatkoi vahvaa nousuaan edelleen saavuttaen taas kaksi välieräpaikkaa. Vahvalla pelillä hän nosti itsensä ranking-listalla 16:n parhaan joukkoon seuraavalle kaudelle. Tämä tarkoitti sitä, että karsintaottelut olivat hänen osaltaan ainakin toistaiseksi ohi, sillä 16 parhaiten sijoitettua pelaajaa sijoitetaan ranking-turnauksissa suoraan 32 parhaan kaavioon. Robertsonin sijoitus kauden päätteeksi oli 13.


title: Neil Robertson (snookerpelaaja)

text: Ensimmäisen ranking-turnausvoittonsa Robertson saavutti vihdoin kaudella 2006/2007, jonka aikana hän voitti kaksi turnausta. "The Thunder From Down Underista" tuli ensimmäinen australialaispelaaja, joka on voittanut ranking-turnauksen. Ensimmäinen voitto tuli Aberdeenissä järjestetyssä "Grand Prix"-turnauksessa, jonka finaalissa kaatui toinen nuori pelaaja Jamie Cope , kauden syyspuolella, ja toinen "Welsh Open"-turnauksessa keväällä 2007.. Finaalissa Robertson pelasi turnauksen suuryllättäjää Andrew Higginsonia vastaan, joka oli pelannut muutaman karsintakierroksen ennen pääsyään turnauksen loppuvaiheeseen. Kauden päätteeksi hän oli nostanut itsensä jo 10 parhaan pelaajan joukkoon sijalle 7.


title: Neil Robertson (snookerpelaaja)

text: Kausi 2007–2008 ei sujunut Robertsonin osalta kovinkaan menestyksekkäästi, vaikka hän säilyttikin paikkansa 10 parhaan joukossa ranking-listalla. Kauden aikana hän hävisi monta tiukkaa ensimmäisen kierroksen ottelua, joten pistesaldo ei karttunut kehuttavasti. Vuoden 2008 maailmanmestaruuskisoissa Sheffieldissä Robertson pelasi vakuuttavasti ensimmäisen pelinsä, mutta toisella kierroksella hän sai vastaansa juuri "Honghe Industrial China Open"-turnauksen voittaneen, ja koko kauden edukseen esiintyneen, skotin Stephen Maguiren, joka lopetti Robertsonin haaveet semifinaalipaikasta, jonka hän oli aikaisemmin haastatteluissa asettanut tavoitteekseen.


title: Neil Robertson (snookerpelaaja)

text: Kausi 2008–2009 ei myöskään lähtenyt Robertsonin osalta käyntiin toivotulla tavalla, sillä Belfastissa pelatussa "Northern Ireland Trophy"-avausturnauksessa hän hävisi heti ensimmäisen ottelunsa 32 parhaan joukossa. "Shanghai Masters" sujui jo hieman paremmin, sillä Robertson eteni Kiinassa 16 parhaan joukkoon, mutta hävisi toisella kierroksella haastaja Ricky Waldenille erin 5-4 oltuaan jo 3-1 ja 4-2 johdossa. Walden voitti lopulta koko turnauksen. Robertson kärsi niukan ensimmäisen kierroksen tappion myös "London Royal Watches Grand Prix"-turnauksessa, jossa vanha 51-vuotias mestari Steve Davis oli parempi erin 5-4. Ensimmäisessä "Bahrain Championship"-turnauksessa menestystä tulikin pitkästä aikaa, kun Robertson saavutti mestaruuden. Hän voitti Matthew Stevensin finaalissa erin 9-7.


title: Neil Robertson (snookerpelaaja)

text: Kauden 2009/2010 ensimmäisessä ranking-turnauksessa Shanghaissa Robertson kärsi tappion Ken Dohertylle heti avauskierroksella. Toisessa turnauksessa, Grand Prix'ssä, Robertson eteni finaaliin saakka, kaataen matkalla mm. hallitsevan turnausvoittajan ja maailmanmestarin John Higginsin. Finaalissa nuori kiinalainen Ding Junhui hävisi lopulta melko selkeästi erin 9-4. "China Openissa" Robertson suoritti ammattilaisuransa ensimmäisen "maksimimbreikin" 147 pistettä ottelussaan Peter Ebdonia vastaan . Toinen jokaisen ammattilaispelaajan unelma toteutui kauden huipennuksessa, kun Robertson nosti "Betfred.com World Snooker Championship"-turnauksen areenalla "Crucible Theaterissa" lajin tavoitelluimman pystin eli maailmanmestaruuspokaalin. Ottelun jälkeisessä haastattelussaan Robertson kertoi voiton jälkeisen tunteen olevan uskomaton ja kertaili aikoinaan saapuneensa Englantiin 500 puntaa taskussaan ja lainanneensa peliliiviä toiselta australialaiselta pelaajalta . Finaalissa kaatui turnauksen suurimman lyöntisarjan 146 tehnyt Graeme Dott erin 18-13 . Dott osoitti näin tehneensä vahvan paluun lajin huipulle kärsittyään parista huonommasta kaudesta ja masennuksesta . Robertsonista tuli nykymuotoisen maailmanmestaruusturnauksen ensimmäinen australialainen voittaja. Mestaruuden lisäksi Robertsonin ja hänen avovaimonsa esikoisen laskettu aika ajoittui turnauksen loppupuolelle


title: Neil Robertson (snookerpelaaja)

text: Kausi 2010/2011 lähti Robertsonin osalta käyntiin kunnolla vasta syyskuussa, kun hän kohtasi Glasgow'ssa "World Open"-turnauksen finaalissa Ronnie O'Sullivanin ja päihitti tämän erin 5-1. Turnausvoitto ja finaali oli jo Robertsonin uran kuudes ja nosti "The Melbourne Machinen" ranking-listan ykköspelaajaksi. Pienturnaussarjassa "Players Tour Championship" ei Robertson saavuttanut menestystä, mutta arvostetussa syyskauden päätösturnauksessa "UK Championship" hän eteni neljännesfinaaliin. Tämän turnauksen aikana kuitenkin pöydille pelikiellon jälkeen vahvan paluun tehnyt John Higgins valtasi ranking-listan ykköspaikan voitettuaan finaalissa Mark Williamsin erin 10-9 . Tammikuussa 2011 pelatussa "The Masters"-kutsuturnauksessa Robertsonin tie katkesi niin ikään neljännesfinaalivaiheessa Mark Allenia vastaan erin 4-6 .


title: Neil Robertson (snookerpelaaja)

text: Ammattilaiskauden aikana Robertson asuu Cambridgessä. Hän harjoittelee "Cambridge Snooker Centerissä" mm. Joe Perryn kanssa, joka on jo kahdeksan kautta ollut 32 parhaan joukossa ranking-listalla.


title: Neil Robertson (snookerpelaaja)

text: Robertsonia kunnioitetaan ammattipiireissä päättäväisyydestään ja siitä, että hän pitää "pään viileänä" tiukassakin tilanteessa. Hän on myös ammattilaisten ranking-listalla yksi nopeimman nousun tehneitä pelaajia koko historian aikana. Neljän kauden aikana hänen sijoitukset olivat 68, 28, 13 ja 7. Lisäksi kuudesta finaaliesiintymisestään Robertson on voittanut jokaisen, joten hänen paineensietokykyä on vaikea epäillä. Yksi "The Thunder From Down Underin" voitoista on arvostetuin mahdollinen eli maailmanmestaruusturnauksen finaali, jonka voittaminen vaatii peräti 18 erän voittamisen.


title: Neil Robertson (snookerpelaaja)

text: Robertson tunnetaan vahvasta "pitkästä pelistään", eli hän on taitava pussittaja kun kohdepalloon on pitkä matka. Tämä mahdollistaa lyöntisarjojen aloituksen vaikeastakin tilanteesta. Lisäksi hän on taitava "break builder" ja on saavuttanut "maksimibreikin" jo neljä kertaa turnaustasolla (kerran "Main Tourilla", "China Open" 2010). Eniten 147 lyöntisarjoja ovat suorittaneet Ronnie O'Sullivan sekä Stephen Hendry, jotka ovat molemmat tehneet tämän ennätykselliset yksitoista kertaa ammattilaisten turnaustasolla. Lokakuussa 2009, Glasgow'n "Grand Prix"-turnauksessa Neil Robertson teki sadannen yli sadan pisteen lyöntisarjansa. Hän oli kolmaskymmenes yli sata sadan pisteen sarjaa saavuttanut pelaaja ammattisnookerin historiassa. Lisäksi hänet tunnetaan "cue poweristaan", eli voimastaan lyödä valkoista palloa, kiveä. Hän on myös osoittanut olevansa maailman paras kierteiden lyöjä.


title: Punakaulakenguru

text: Punakaulakenguru ("Macropus rufogriseus") on jättikenguruiden sukuun kuuluva keskikokoinen kengurulaji. Punakaulakenguru esiintyy luontaisesti itäisen Australian lauhkeilla ja hedelmällisillä seuduilla, mutta se on levinnyt ihmisen avustuksella myös Uuteen-Seelantiin, Britanniaan ja Ranskaan.


title: Punakaulakenguru

text: Punakaulakengurusta käytetään toisinaan myös nimitystä punaniskavallabi. Nisäkäsnimistötoimikunta on ehdottanut, että punakaulakengurun nimeksi vaihdettaisiin "punaniskakenguru" ja että nykyinen punakaulapikkuvallabi ("Thylogale thetis") nimettäisiin "punaniskavallabiksi".


title: Punakaulakenguru

text: Punakaulakengurun tuntomerkkejä ovat mustat kuonon ja jalkojen kärjet, valkoinen viiru ylähuulessa sekä pääosin harmaa turkki, joka on säkien ympärillä sävyltään punertava. Uros voi painaa yli 20 kilogrammaa ja saavuttaa 90 senttimetrin pituuden.


title: Punakaulakenguru

text: Punakaulakengurua esiintyy pensastoissa ja sklerofyllimetsissä kaikkialla itäisen Australian rannikko- ja ylänköseuduilla Rockhamptonista, Queenslandista Etelä-Australian rajalle, Tasmaniaan ja monille Bassinsalmen saarille saakka (vaikkakin on epäselvää, millä saarista populaatio on alkuperäinen ja mille se on levinnyt myöhemmin).


title: Punakaulakenguru

text: Tasmaniassa, Uuden Etelä-Walesin koillisosissa ja Queenslandin rannikkoseuduilla punakaulakengurun kanta on viimeisten 30 vuoden aikana kasvanut osittain metsästyksen vähentymisen ansiosta, osittain siksi, että metsänraivauksen seurauksena on pensaikkoisten seutujen laitamille syntynyt niittyjä, joilla kengurut voivat laiduntaa öisin; päivisin ne taas pääsevät hakeutumaan pensaiston suojaan kuumuudelta. Toistaiseksi tuntemattomasta syystä punakaulakenguru on Victorian osavaltiossa harvinaisempi kuin muualla Australiassa.


title: Punakaulakenguru

text: Kuten useimmat muutkin kengurut, punakaulakengurukin on pitkälti yksineläjä. Löyhästi yhteen kuuluvilla ryhmillä on kuitenkin monissa tapauksissa yhteisiä ruokailualueita. Varsinkin synkällä säällä kengurut usein iltapäivän taittuessa illaksi kokoontuvat syömään heinää ja muita kasveja lähelle metsän suojaa.


title: Punakaulakenguru

text: Punakaulakengurulla on kolme alalajia. Näistä Tasmaniassa esiintyvä "Macropus rufogriseus rufogriseus", josta käytetään joskus nimitystä bennettinvallabi, on pienempi (kuten saaressa esiintyvät alalajit muillakin lajeilla lähes poikkeuksetta ovat). Sen karvapeite on pidempi ja karkeampi kuin mantereen yksilöillä. Bennettinvallabi lisääntyy loppukesästä, yleensä helmi–huhtikuussa. Se on sopeutunut elämään ihmisen läheisyydessä; se voidaankin nähdä laiduntamassa Hobartin ja muiden kaupunkimaisten alueiden niityillä.


title: Punakaulakenguru

text: Australian mantereella esiintyvä alalaji "Macropus rufogriseus banksianus" lisääntyy ympäri vuoden. Erikoinen yksityiskohta on, että vankeudessa elävät yksilöt säilyttävät luontaisen lisääntymisaikataulunsa: Bennettinvallabinaaraat, jotka tulevat tiineiksi normaalin lisääntymisaikansa ulkopuolella, lykkäävät synnytystään kesään, mikä voi merkitä jopa kahdeksan kuukauden odotusaikaa.


title: Punakaulakenguru

text: Punakaulakengurulla on pieni yhdyskunta Inchconnachanin saaressa, Loch Lomond -järvessä, Skotlannissa. Kanta sai alkunsa vuonna 1975 kahdesta Whipsnade Zoon eläintarhasta Englannista tuodusta parista, ja oli vuoteen 1993 mennessä lisääntynyt 26 yksilöksi. Aiemmin myös Englannissa on ollut pieniä yhdyskuntia Peak Districtin kansallispuistossa ja Ashdown Forestin metsäalueella. Näiden kantojen uskotaan hävinneen paikalliseen sukupuuttoon, vaikkakin ajoittain alueilta on kantautunut vahvistamattomia tietoja kenguruhavainnoista.


title: Punakaulakenguru

text: Ranskassa, noin 50 kilometriä Pariisista länteen sijaitsevassa Rambouilletin metsässä elää noin 30 bennettinvallabia. Populaatio on peräisin Émancén eläintieteellisestä puistosta 1970-luvulla myrskyn takia karanneista yksilöistä.


title: Punakaulakenguru

text: Vuonna 1870 Tasmaniasta vietiin useita bennettinvallabeita Christchurchiin, Uuteen-Seelantiin. Myöhemmin tästä laumasta päästettiin vapauteen kaksi naarasta ja yksi uros. Vuonna 1874 kenguruita nähtiin Hunters Hillsillä, missä kanta on vuosien mittaan dramaattisesti lisääntynyt. Nykyään punakaulakengurut elävät Hunters Hillsin ympärillä noin 350 000 hehtaarin alueella, muun muassa Two Thumb Rangesilla, Kirkliston Rangella ja The Grampiansilla. Punakaulakenguruiden lukumäärän takia jotkut pitävät niitä nykyään jo tuhoeläiminä.


title: Bill Sharman

text: William Walton ”Bill” Sharman (25. toukokuuta 1926 Abilene, Texas – 25. lokakuuta 2013 Redondo Beach, Kalifornia) oli yhdysvaltalainen koripalloilija ja koripallovalmentaja. Hän valmistui Etelä-Kalifornian yliopistosta ja palveli vuosina 1944–1946 Yhdysvaltain laivastossa.


title: Bill Sharman

text: Sharman kelpuutettiin Basketball Hall of Fameen pelaajana vuonna 1976, sittemmin myös valmentajana vuonna 2004. Hänen lisäkseen Hall of Fameen on molemmissa kategorioissa kelpuutettu ainoastaan kaksi henkilöä: John Wooden ja Lenny Wilkens.


title: Bill Sharman

text: Valmentajana Sharman teki merkittäviä muutoksia pelaajien harjoitteluun. Hän määräsi ensimmäisenä Yhdysvaltain ammattilaissarjojen koripallovalmentajana pelaajat harjoittelemaan pelipäivien aamuina. Hän myös alkoi verrytellä pelaajia organisoidusti ennen ottelua ja näyttää otteita vastustajien edellisistä otteluista television kautta. Hän käytti televisiota myös harjoituksissa välittömän palautteen antamisessa pelaajilleen. Kaudella 1971–1972 Sherman valmensi Los Angeles Lakersin edelleen ennätyksenä pysyvään 33 perättäisen ottelun voittoputkeen. Valmentamisen Sherman lopetti vuonna 1976 menetettyään äänensä pysyvästi huutamisen seurauksena. Tämän jälkeen hän työskenteli Lakersin organisaatiossa 35 vuotta muun muassa seuran toimitusjohtajana.


title: Bill Sharman

text: Sharman sisällytettiin vuonna 1996 NBA:n kaikkien aikojen viidenkymmenen suurimman pelaajan luetteloon.


title: Bill Sharman

text: Lähde:


title: Lenny Wilkens

text: Leonard Randolph "Lenny" Wilkens (s. 28. lokakuuta 1937) on yhdysvaltalainen koripalloilija ja koripallovalmentaja. Hänet on kelpuutettu kummassakin ominaisuudessa Basketball Hall of Fameen: ensin pelaajana vuonna 1989, sittemmin valmentajana vuonna 1998.


title: Lenny Wilkens

text: Wilkens on opiskellut Providence Collegessa Rhode Islandissa.


title: Lenny Wilkens

text: Wilkens aloitti NBA-uransa vuonna 1960 ja vetäytyi pelaajana vuonna 1975. Hän osallistui yhdeksään NBA:n tähdistöotteluun ja oli sen MVP ("Most Valuable Player") 1971. Hänen ammattilaisseurojaan olivat Atlanta Hawks, Seattle SuperSonics, Cleveland Cavaliers ja Portland Trail Blazers. Hän on sittemmin toiminut päävalmentajana seuraavissa ammattilaisseuroissa:Seattle SuperSonics jäädytti hänen pelipaitansa numeron vuonna 1979.


title: Pavel Haas

text: Pavel Haas (21. kesäkuuta 1899 Brno – 17. lokakuuta 1944) oli tšekkiläis-juutalainen säveltäjä, joka jouduttuaan ensin kolmeksi vuodeksi Theresienstadtin keskitysleirille kuoli Auschwitzin tuhoamisleirillä.


title: Pavel Haas

text: Haasin suuri sinfonia jäi keskeneräiseksi. Zdeněk Zouhar viimeisteli sen 1994 Haasin tyyliä noudattaen. Haasin musiikin juuret ovat Böömissä ja Määrissä, mutta siinä on kuultu myös heprealaisia sävyjä.


title: Jäännösarvo

text: Jäännösarvo on investointilaskelmissa investoinnin arvo investointiajanjakson lopussa. Kiinteistön nykyarvolaskelmassa jäännösarvolla tarkoitetaan sitä hintaa, joka kiinteistöstä investointiperiodin umpeutumisen jälkeen myytäessä saadaan. Jäännösarvo voidaan myös arvioida odotettavissa olevilla diskontatuilla nettotuotoilla.


title: Tolo TV

text: Tolo TV () on afganistanilainen televisiokanava. Sen pääkonttori sijaitsee Kabulissa ja kanava esittää uutis -ja viihdeohjelmia. Kanavan omistaja Saad Mohsenin palattua Australiasta Kabuliin hänestä oli tullut australian kansalainen. Lähetykset Tolo TV aloitti lokakuussa 2004.


title: Tolo TV

text: Yksi Tolo TV:n naistyötekijöistä Shiama Reziaee, Tolo TV:n mainostenluoja murhattiin hiljattain hänen ei-muslimikäytöksen takia. Marraskuussa 2007 kanava sai useita varoituksia muslimipapeilta ja kulttuuriministeriöstä, kun kanavalla esitettiin Shakiran konsertti.


title: Wyndham Wentworth Knatchbull-Hugessen

text: William Wyndham Wentworth Knatchbull-Hugessen, Brabournen 3. paroni (21. syyskuuta 1885 – 11. maaliskuuta 1915) oli englantilainen luonnontieteilijä ja sotilas.


title: Wyndham Wentworth Knatchbull-Hugessen

text: Hänen vanhempansa olivat Brabournen 2. paroni Edward Knatchbull-Hugessen ja Amy Virginia Beaumont. Hän opiskeli Eton Collegessa. Paronin arvonimen hän sai vuonna 1909. Sotilasarvoltaan hän oli luutnantti. Hän kaatui Neuve Chapellen taistelussa ensimmäisessä maailmansodassa. Hän oli naimaton.


title: Wyndham Wentworth Knatchbull-Hugessen

text: Yhdessä Charles A. Chubbin kanssa hän kirjoitti teoksen "The birds of South America" (2 osaa, Lontoo 1912–1917). Hän kuvaili ja nimesi, yhdessä Chubbin kanssa, muun muassa ruskotinamien suvun "Crypturellus" 1914.


title: Suomi kesäolympialaisissa 2008

text: Suomi osallistui Pekingin olympialaisissa 2008 kesäolympialaisiin 23. kerran.


title: Suomi kesäolympialaisissa 2008

text: Suomen Olympiakomitea nimitti olympiajoukkueen ensimmäiset urheilijat 19. joulukuuta 2007. Toinen osa nimitettiin 16. huhtikuuta 2008. Kolmas osa nimitettiin 20. toukokuuta 2008.. Viimeinen osa nimitettiin 21. heinäkuuta, ja viimeisten yleisurheilijoiden näytöistä Olympiakomitea päätti 4. elokuuta. Suomea Pekingiin edustamaan valittiin yhteensä 58 urheilijaa.


title: Suomi kesäolympialaisissa 2008

text: Suomen Olympiakomitea palkitsi olympiavoittajat 20 000 eurolla, hopeamitalistit 10 000 eurolla ja pronssimitalistit 5 000 eurolla. Yksittäisen urheilijan mitalibonus voi kuitenkin olla enimmillään 30 000 euroa. Komitea asetti mitalitavoitteeksi kolme mitalia, joista yksi kultainen. Kultamitalitavoite täyttyi jo kolmantena kilpailupäivänä 11.8., kun Satu Mäkelä-Nummela voitti naisten trap-finaalin uudella olympiaennätyksellä. Samana päivänä Henri Häkkinen saavutti ammuntapronssia. Joukkue pääsi mitalitavoitteeseen 17.8. Sanna Stenin ja Minna Niemisen soutuhopealla.


title: Suomi kesäolympialaisissa 2008

text: Suomen joukkueen nuorin jäsen uimari Noora Laukkanen (s. 3. helmikuuta 1993) oli Suomen kaikkien aikojen nuorin olympiaedustaja. Hanna-Maria Seppälä oli tähän asti ollut Suomen nuorin olympiaedustaja kautta aikojen. Seppälällä oli ikää 15 vuotta, 9 kuukautta ja 7 päivää osallistuessaan Sydneyn olympialaisiin vuonna 2000.


title: Suomi kesäolympialaisissa 2008

text: Suomen joukkue koostui 58 urheilijasta.


title: Suomi kesäolympialaisissa 2008

text: Kisat olivat Hatavan ensimmäiset.


title: Suomi kesäolympialaisissa 2008

text:
2. kierros: Nina Koivumäki vs. Xu Yan 0–20 1. kierros: Jarkko Ala-Huikku vs. Ruslan Tiumenbajev 0–2 (1–3, 0–4)1. kierros: Nieminen pääsi suoraan toiselle kierrokselle.
2. kierros: Anu Nieminen vs. Xu Huaiwen 0–2 (17–21, 8–21)
1. kierros: Ville Lång vs. Vladislav Druzchenkon 2–0 (21–12, 21–19)
2. kierros: Ville Lång vs. Raju Rai 2–0 (21–9, 21–16)
3. kierros: Ville Lång vs. Sony Dwi Kuncoro 0–2 (13–21, 18–21)


title: Suomi kesäolympialaisissa 2008

text:
1. kierros: Jarkko Nieminen vs. Thomas Johansson 1–2 (6–4,4–6,4–6)
1. alkuerä: 20,62 SB, 15., jatkoon
2. alkuerä: 20,76, 25., ei jatkoon


title: Suomi kesäolympialaisissa 2008

text: Tuula Tenkasen valinta kokeneen Sari Multalan tilalle Laser radial -luokkaan herätti kohua. Tenkanen voitti Purjehdusliiton järjestämät kaksi ratkaisevaa olympiakarsintaa toukokuussa 2008 ja hänet valittiin olympialaisiin. Paikan Suomelle oli hankkinut Sari Multala. Pitkin kautta muuten Tenkasta paremmin menestyneen Multalan valintaa toivottiin kuitenkin. Varsinkin Multalan voitettua EM-regatan jotkut toivoivat, että Multala sittenkin valittaisiin, mutta Suomen olympiakomitean hallitus valitsi Tenkasen äänin 9–3.


title: Suomi kesäolympialaisissa 2008

text: Seuraavilta yleisurheilijoilta vaadittiin näyttö terveydentilastaan viimeistään 3. elokuuta:


title: Suomi kesäolympialaisissa 2008

text: Häggblom, Ingberg, Halvari ja Latvala onnistuivat antamaan tarvittavan lisänäytön ja heidät valittiin. Jussi Heikkilä ei onnistunut lisänäytön antamisessa eikä häntä valittu kisajoukkueeseen.


title: Hämeen-Anttila

text: Hämeen-Anttila on suomalainen sukunimi. Nimi on nykyisin 35 henkilöllä. Tunnettuja nimenkantajia:


title: Charles Chubb

text: Charles Chubb (31. joulukuuta 1851 Steeple Langford Englanti–25 kesäkuuta 1924 Lontoo) oli englantilainen lintutieteilijä.


title: Charles Chubb

text: Chubb avioitui kahdesti, Ada Albionin ja Alice Mabel Bakerin kanssa, joiden kanssa hänellä oli 7 lasta, muun muassa Ernest Charles Chubb, josta myös tuli ornitologi ja museonhoitaja Durbanissa. 26-vuotiaana Charles Chubb ryhtyi työskentelemään British Museumissa. 1924 Chubb joutui auton tönäisemäksi museon edessä ja kuoli 2 viikon kuluttua.


title: Charles Chubb

text: Chubb julkaisi yhdessä Wyndham Wentworth Knatchbull-Hugessenin kanssa teoksen "The Birds of South America" (2 osaa, Lontoo 1912–1917). Hän julkaisi teokset "The Birds of British Guiana" (2 osaa, 1916 ja 1921) ja "On the Birds of Paraguay" ((1910).


title: Charles Chubb

text: Hän kuvaili ja nimesi, yhdessä Wyndham Wentworth Knatchbull-Hugessenin kanssa, ruskotinamien suvun "Crypturellus" 1914. Hänen kunniakseen on nimetty kuoroherttu ("Cisticola chubbi").


title: Kei Kumai

text: Kei Kumai (; 1. kesäkuuta 1930 Nagano – 23. toukokuuta 2007 Tokio) oli japanilainen elokuvaohjaaja. Hänen töidensä joukkoon lukeutuu Oscar-ehdokkaaksi asetettu "Sandakan No. 8" (1974).


title: Kei Kumai

text: Kumai oli useasti ehdolla Berliinin elokuvajuhlien Kultaisen karhun saajaksi ja voitti vuonna 1989 Venetsian elokuvajuhlien Hopeisen leijonan.


title: Kei Kumai

text: Kumain viimeiseksi työksi jäi "The Sea Is Watching" (2002). Ohjaaja kuoli aivoverenvuotoon hieman ennen kuin olisi täyttänyt 77 vuotta.


title: Monovisio

text: Monovisio on Turussa vuonna 2003 perustettu poprockyhtye. Se kiinnitettiin Poko Rekords -levy-yhtiön artistikaartiin keväällä 2007, ja ensimmäinen single "Koti-ikävää" julkaistiin saman vuoden toukokuussa. Ensimmäinen albumi "Japanilaiset turistit" ilmestyi 20. helmikuuta 2008. Yhtyeen laulaja Anssi Reini on ammatiltaan opettaja.


title: Saunders Lewis

text: Saunders Lewis (15. lokakuuta 1893 – 1. syyskuuta 1985) oli walesiläinen runoilija, romaani- sekä näytelmäkirjailija, kirjallisuuskriitikko ja nationalisti. Hän lukeutuu merkittävimpiin kymrinkielisiin kirjailijoihin, ja hän kuului Plaid Cymru -puolueen varhaisiin voimahahmoihin. Lewis oli vuonna 1970 ehdolla Nobelin kirjallisuuspalkinnon saajaksi.


title: Rothera

text: Rothera on Yhdistyneen kuningaskunnan tutkimusasema Etelämantereella. Tutkimusasema tuli tunnetuksi Live Earth -konserttiin osallistumisesta.


title: Iakob Gogebašvili

text: Iakob Gogebašvili (; 15. lokakuuta 1840 – 1. kesäkuuta 1912) oli georgialainen opettaja, lastenkirjailija ja journalisti, jota pidetään Georgian nykyaikaisen kasvatustieteen perustajana. Jokainen georgialainen on vuodesta 1880 lähtien oppinut lukemaan äidinkieltään hänen laatimansa aapisen "Deda ena" ( 'äidinkieli') avulla. Muokattua laitosta käytetään Georgian kouluissa nykyäänkin.


title: Iakob Gogebašvili

text: Gogebašvili syntyi Varianin kylässä Gorin lähellä Georgiassa, joka oli silloin osa Venäjän keisarikuntaa. Köyhän perheen isä oli pappi Simon Gogebašvili. Iakob opiskeli Gorin ja Tbilisin seminaarissa, ennen kuin lähti Kiovan teologiseen akatemiaan vuonna 1861. Samanaikaisesti hän kävi luonnontieteen luennoilla Kiovan yliopistossa, jossa hän tutustui venäläisten ajattelijoiden, kuten Aleksandr Herzenin, Vissarion Belinskin ja Nikolai Tšernyševskin, poliittisiin ajatuksiin. Toisin kuin moniin hänen aikansa Georgian älymystön jäseniin, häneen kuitenkin vaikutti enemmän Gorin ja Tbilisin seminaarin uskonnollinen tausta kuin venäläiset radikaalit. Gogebašvili palasi Georgiaan vuonna 1863, ja hän opetti aritmetiikkaa ja maantiedettä Tbilisin seminaarissa. Seminaarin opiskelijat vierailivat hänen asunnossaan, jossa voitiin turvallisesti keskustella taiteesta ja politiikasta. Tämän vuoksi hänet erotettiin Pietarin Pyhän Synodin määräyksestä vuonna 1874.


title: Iakob Gogebašvili

text: Erottamisensa jälkeen Gogebašvili jätti vakituisen työn ja omisti aikansa ja energiansa koulutuksen edistämiseen. Vuonna 1879 hän avusti Seura lukutaidon levittämiseksi georgialaisten keskuudessa -nimisen yhdistyksen perustamista. Sen kautta hän vastusti erityisesti koululaitoksen venäläistämistä ja yritti estää georgian kielen rapautumisen – hän vertasi kieltä "kurjaan orpoon, jolta on riistetty kaikki huolenpito ja suojelu". Gogebašvili sai pian vaikutusvaltaa prinssi Ilia Tšavtšavadzea ympäröivän älymystön keskuudessa. Tšavtšavadze johti Georgian kansallisen heräämisen liikettä salamurhaansa saakka vuoteen 1907.


title: Iakob Gogebašvili

text: Gogebašvilin tärkein teos "Deda ena", lapsille tarkoitettu johdanto georgian kieleen, julkaistiin alun perin vuonna 1876. Teos siirtyy aakkosista kirjallisiin teksteihin, ja se sisältää useita tietosanakirjamaisia sivuja. Kirjasta on otettu sadan vuoden aikana loputtoman paljon painoksia, ja siitä on tullut paitsi georgiankielisten myös useiden muunkielisten uusien aapisten malli Kaukasuksen alueella. Toinen Gogebašvilin merkittävä teos on "Bunebis k'ari" ( 'ovi luontoon') vuodelta 1868. Saduista ja luonnontieteellisestä johdannosta muodostuu pienoiskokoinen lasten tietosanakirja. Gogebašvili kirjoitti myös useita satuja ja historiallisia kertomuksia lapsille sekä monia Georgian kulttuuria ja identiteettiä puolustavia lehtiartikkeleita.


title: Donald Bradman

text: Sir Donald (Don) George Bradman (27. elokuuta 1908 Cootamundra, Uusi Etelä-Wales – 25. helmikuuta 2001 Adelaide, Etelä-Australia) oli australialainen kriketinpelaaja.


title: Donald Bradman

text: Bradmania pidetään kriketin kaikkien aikojen parhaana lyöjänä. Hän pelasi Australian maajoukkueessa vuosina 1928–1948 yhteensä 52 maaottelua, "test matchia", joissa pelasi 80 sisävuoroa tehden yhteensä 6 996 juoksua. Erilaiset lisäpisteet mukaan laskien hänen keskiarvokseen lyöntivuoroa kohti tuli 99,94 juoksua. Ironista on, että maajoukkueuransa viimeisessä sisävuorossa vuonna 1948 Lontoon Oval-stadionilla Bradman jäi juoksuitta – neljä juoksua olisi nostanut hänen uransa keskiarvon yli sadan juoksun. Bradmanin ylivoimaa kuvaa, että uransa päättäneistä pelaajista toiseksi paras keskiarvo on Etelä-Afrikan Graeme Pollockilla: 60,97.


title: Donald Bradman

text: Bradmanin uran aikana Australia hävisi seitsemästä maaottelusarjastaan Englantia vastaan vain yhden, vuosina 1932–1933, jolloin Englanti käytti häntä vastaan "bodyline"-syöttötapaa, jota monet pitivät sääntöjenvastaisena.


title: Mitsuru Adachi

text: Mitsuru Adachi (; s. 9. helmikuuta 1951) on japanilainen mangaka. Hän debytoi vuonna 1970 ja on sittemmin saavuttanut kansainvälistä kuuluisuutta "Touchin", "H2:n" ja "Roughin" kaltaisilla sarjoillaan.


title: Mitsuru Adachi

text: Adachi syntyi Isesakissa, Gunman prefektuurissa. Hän voitti vuonna 1983 Shogakukan Manga -palkinnon.


title: Snooker-kausi 2006–2007

text: Snookerin ammattilaiskausi 2006–2007. Nuori kiinalainen superlupaus Ding Junhui voitti jo kolmannen ranking-turnauksensa kauden avauksessa Belfastissa, nuoresta iästään huolimatta. Finaalissa kaatui Ronnie O'Sullivan. Ding pelasi "The Masters" -kutsuturnauksessa uskomattoman hyvin tehden myös uransa ensimmäisen 147 pisteen "maksimibreikin", kunnes finaaliin marssi vastaan revanssia hakeva Ronnie "The Rocket" O'Sullivan, joka voitti finaalin murskaavasti 10–3. Nämä kaksi kohtasivat vielä maailmanmestaruusturnauksen ensimmäisellä kierroksella, jolloin O'Sullivan oli jälleen parempi. "The Masters" -turnauksen finaalitappio näytti vaikuttavan Dingin pelitasoon koko loppu kauden. Kauden aikana myös toinen nuori pelaaja, australialainen Neil Robertson voitti uransa ensimmäisen turnauksen voittamalla "Grand Prixin", ja keväällä vielä toisen turnauksen voittamalla "Welsh Open" -turnauksen finaalissa suuryllättäjän, ja karsinnoista finaaliin nousseen, Andrew Higginsonin. Higginson suoritti samassa turnauksessa myös maksimibreikin. Kauden aikana myös maailmanmestarit Shaun Murphy ja Graeme Dott saavuttivat kumpikin uransa toisen ranking-turnausvoiton. Kauden huipennukseen oli John Higgins saanut pitkästä aikaa itsensä huippukuntoon, sillä huolimatta keskinkertaisesti sujuneesta kaudesta, hän nosti maailmanmestaruuspokaalin urallaan toista kertaa nousten näin "virkaveljiensä" Mark Williamsin ja O'Sullivanin lukemiin.


title: Jacob Bronowski

text: Jacob Bronowski (18. tammikuuta 1908 – 22. elokuuta 1974) oli brittiläinen matemaatikko ja kulttuurintutkija, joka parhaiten muistetaan BBC:n suurisuuntaisen televisiodokumenttisarjan "Ihmisen vaiheet" kirjoittajana ja juontajana. Cambridgen yliopistossa vaikuttanut Bronowski erikoistui matematiikassa geometriaan.


title: Jacob Bronowski

text: Jacob Bronowski syntyi puolanjuutalaiseen perheeseen Łódźissa silloisen Venäjän keisarikunnan alamaiseksi. Perhe muutti Saksaan ensimmäisen maailmansodan aikana ja edelleen Englantiin vuonna 1920.


title: Jacob Bronowski

text: Jacob Bronowski meni naimisiin Rita Coblentzin kanssa 1941. He saivat neljä tytärtä.


title: Jacob Bronowski

text: Hän harrasti shakkia ja hänen nimeään kantaa brittiläinen shakkipalkinto.


title: Emilio de Villota

text: Emilio de Villota Ruíz (s. 26. heinäkuuta 1946 Madrid, Madrid, Espanja) on entinen espanjalainen kilpa-autoilija, joka osallistui 15 Formula 1 -kilpailuun kausina – ja –. MM-pisteitä hän ei kyennet saavuttamaan.


title: Emilio de Villota

text: De Villotan F1-uran paras saavutus on 13. sija Espanjan GP:sta 1977 yksityisellä McLaren-autolla.


title: Ståhlberg (täsmennyssivu)

text: Ståhlberg on ruotsinkielinen sukunimi, joka esiintyy sekä Suomessa että Ruotsissa. Suomessa nimeä kantaa nykyään 610 henkilöä. Lisäksi nimeä on suomennettu useisiin muotoihin, joista tunnetuin lienee "Teräsvuori". Tunnettuja nimen kantajia ovat:


title: Jean Testu de Mauroy

text: Jean Testy de Mauroy (1626 Pariisi? – tammikuu 1706 Pariisi) oli ranskalainen kirkonmies ja kirjailija. Hän oli myös Ranskan akatemian jäsen.


title: Jean Testu de Mauroy

text: Testu de Mauroy oli Ranskan kuninkaan Ludvig XIV veljen, Orléansin herttuan Philippen eli Monsieur'n, tyttärien kotiopettaja. Hänet tunnetaan myös teoksesta "Doctrine de la raison, ou l'Honnesteté des mœurs selon les maximes de Sénèque, réduite en entretiens", joka ilmestyi vuonna 1666. Orléansin herttua suositteli häntä Ranskan akatemian äänestykseen, ja hänestä tuli akatemian jäsen. Hän tuli aiemmin akatemian puheenjohtajana toimineen Jean-Jacques de Mesmes'n tilalle 6. helmikuuta 1689. Hänet vastaanotti 8. maaliskuuta samana vuonna akatemian jäseneksi Jean Barbier d'Aucour. Hän itse taas otti Akatemian jäsenenä vastaan Philippe Goibaud-Dubois'n.


title: Snooker-kausi 2005–2006

text: Snookerin ammattilaiskausi 2005–2006


title: John Todd Zimmer

text: John Todd Zimmer (28. helmikuuta 1889 Bridgeport, Ohio–6. tammikuuta 1957 White Plains, New York) oli yhdysvaltalainen lintutieteilijä.


title: John Todd Zimmer

text: Zimmer valmistui Nebraskan Lincolnin yliopistosta 1910 ja tutki sekä hyönteisiä että lintuja. Vuodesta 1913 alkaen hän työskenteli maatalouden asiantuntijana Filippiineillä ja myöhemmin Uudessaguineassa, jona aikana hän keräsi tärkeän lintukokoelman. Palattuaan Yhdysvaltoihin hän liittyi Chicagon Field Museum of Natural Historyn henkilökuntaan ja toimitti teoksen "Catalog of the Ayer Ornithological Library" (Chicago 1926). Hän osallistui tutkimusmatkoille Afrikkaan ja Peruun.


title: John Todd Zimmer

text: 1930 Frank Chapman palkkasi hänet apulaisintendentiksi New Yorkin American Museum of Natural Historyn lintuosastolle. Täällä hän työskenteli loppuelämänsä. Hän teki systemaattisia korjauksia Perun linnuston taksonomiaan ja niiden sukulaisuudesta Etelä-Amerikan muiden osien linnustoon. Viimeisinä vuosinaan hän yhdisti tutkimuksensa tulokset Uuden maailman sieppojen tutkimiseen, valmistaen kappaleen tyrannit "Tyrannidae" James Lee Petersin teokseen "Check-list of Birds of the World".


title: John Todd Zimmer

text: Zimmer oli American Ornithologists' Unionin jäsen ja sen lehden "The Auk" toimittaja 1942–1948.


title: John Todd Zimmer

text: Zimmer nimesi useita lintulajeja ja alalajeja, muun muassa venezuelantinamin ("Crypturellus ptaritepui"). Hänen kunniakseen on nimetty vihernapsijoiden suku ("Zimmerius"), kivikkotapakulo ("Scytalopus zimmeri") ja ruusuvatsaorneero ("Synallaxis zimmeri").


title: John Todd Zimmer

text: Heinäkuussa 1917 Zimmer avioitui Margaret Thompsonin (k. 1945) kanssa. Heille syntyi 2 lasta, Lawrence Thompson Zimmer ja Ida Elizabeth Zimmer Sprague.


title: Jean Barbier d’Aucour

text: Jean Barbier d'Aucour (1. syyskuuta 1641 Langres Ranska – 13. syyskuuta 1694) oli ranskalainen juristi ja Pariisin parlamentin asianajaja. Hän oli myös Ranskan akatemian jäsen.


title: Jean Barbier d’Aucour

text: Hän toimi erityisesti kirjallisuuskriitikkona, ja hänet tunnetaan teoksestaan "Sentiments de Cléanthe", joka ilmestyi Pariisissa vuonna 1671. Teoksessaan hän hyväntahtoisen kriittisesti käsittelee isä Dominique Bouhours'n teosta "Les Entretiens d'Ariste et d'Eugène. Dialogues", joka myös ilmestyi vuonna 1671.


title: Jean Barbier d’Aucour

text: Henkisesti hän oli vankkumaton jansenisti, ja hän kirjoitti useita pamfletteja jesuiittoja vastaan. Hän vastusti lujasti myös kirjailija Jean Racinea. Lisäksi hän toimi Jean-Baptiste Colbert'n pojan kotiopettajana ja kasvattajana.


title: Jean Barbier d’Aucour

text: Hänet valittiin Ranskan akatemiaan vuonna 1683, ja hänet vastaanotti akatemian jäseneksi Jean Testu de Mauroy. Akatemiassa hän toimi arvostettuna Ranskan akatemian sanakirjan toimituksen jäsenenä.


title: Negrosinhaavakyyhky

text: Negrosinhaavakyyhky ("Gallicolumba keayi") on äärimmäisen uhanalainen kyyhky. Haava-sana sen nimessä tulee verenpunaisesta läikästä sen muuten valkeassa rinnassa. Negrosinhaavakyyhky on endeeminen laji Filippiineillä, ja sen jäljellä oleva kanta on pirstaloitunut kahdelle saarelle: Panay ja Negros. Negrosilla se oli yleinen 1800-luvulla, mutta harvinaistui jo 1930-luvulle mennessä.


title: Negrosinhaavakyyhky

text: Negrosinhaavakyyhky on noin 30 cm pitkä, lyhytpyrstöinen maassa ruokaileva kyyhky. Sen rinta ja kurkku ovat valkeat punaista läikkää lukuun ottamatta. Pää ja hartiat ovat loistavan vihreät, yläpuoli muuten kastanjanruskea.


title: Lynch

text: Lynch on sukunimi. Nimen tunnettuja kantajia ovat:


title: Lancia 037

text: Lancia Rally/ Lancia Abarth #037 oli Lancian vuoden 1980 alkupuolella rakentama keskimoottorinen ralliauto jota käytettiin FIA:n rallin maailmanmestaruussarjassa B-ryhmässä.


title: Lancia 037

text: Vuonna 1981 Lancia aloitti 037:n suunnittelun, niin että se sopisi silloiseen uusien FIA:n B-ryhmän ohjesääntöjen mukaiseksi joka salli autojen rakentamisen niin että edeltäviä malleja rakennettiin vain muutama. Projektinumero oli 037 joten tällä nimellä lopulta tunnettiin myös koko auto. Abarth, nykyään osa Lancia-Fiat yhdistystä, teki suunnittelutyön yhdessä Lancian kilpailuosaston sekä Pininfarina -korisuunnitteluyrityksen kanssa. Rallyn luokittelemiseksi vuoden 1982 rallikauteen rakennettiin noin 200 kappaletta vakioautoja jotka sopivat siihen FIA:n ohjesääntöön joka salli näiden autojen kilpailla B-ryhmän kilpailuissa.


title: Lancia 037

text:
Auton
debyyttikisa oli vuonna 1982 Costa Smeraldan rallissa Italiassa. Kaksi autoa osallistui kisaan, mutta kumpikin joutui keskeyttämään vaihdelaatikko-ongelmien vuoksi. Vuoden 1982 kausi oli muutenkin Lancian 037:lle epäonninen, johtuen monista keskeytyksistä. Monista alamäistä huolimatta auto saavutti muutaman voiton, mukaan lukien sen ensimmäisen maailmanmestaruussarjan voitto tuli Pace-rallissa Isossa-Britanniassa.


title: Lancia 037

text: Vuoden 1983 kausi oli monien osapuolien mielestä parempi kuin edellinen sillä siihen sisältyi maailmanmestaruus, kiitos Walter Röhrlin ohjastaman 037:n vaikkakin Audin neliveto Quattro olikin kova kilpailija. Vuodelle 1984 Lancia esitteli uuden Lancia Evolution 2 -mallin joka tuotti suuremman moottoritehon, mutta ei siltikään riittänyt tasaamaan nelivetojen uutta ylivoimaa rallin mestaruussarjassa, häviten Audille vuoden 1984 mestaruuden ja vuonna 1985 Peugeotin 205 T16:lla. Kauden 1985 rallin MM-sarjan viimeisessä kisassa, RAC rallissa, 037 korvattiin Lancian tehtaan uudella ralliautolla: Lancia Delta S4:llä joka sisälsi nelivedon sekä uniikin turbo- että mekaanisella-ahtimella varustetun moottorin.